Poslanici, poštovani gosti, otvaram 11. sjednicu Predstavničkog doma Parlamentarne skuštine Bosne i Hercegovine. Želim konstatovati, da su na sjednicu pored poslanika pozvani predsjedavajući i članovi predsjedništva BiH, predsjedavajući i članovi Vijeća ministara BiH, predstavnici OHR-a, predstavnici OSCE-a, predstavnici Evropske unije, predsjednik generlanog sekretara Vijeća Evrope, predstavnik Promatračke misije u BiH, predstavnici ambasada u BiH, predstavnici drugih organizacija u BiH. Pozvani su i predstavnici javnog informisanja. Sve prisutne srdačno pozdravljam i hvala im što su došli na 11. sjednicu Predstavničkog doma Parlamentarne skupštine BiH. Sa sjednice su opravdano odsutni poslanici: Bahrija Osmanović i Branislav Lolić, Dragi Stanimirović i Hilmo Neimarlija. Evo,upravo je ušao poslanik Marko Amidžić, što znači da konstatujem da sjednici Doma prisustvuje 38 poslanika i da su ova četiri poslanika opravdano odsutni. Odsustvo sa sjednice su opravdali zamjenici ministara: Rasim Kadić i Zora Marijanović. Vi ste gospodo poslanici za današnju sjednicu dobili prijedlog dnevnog reda. U cilju pripreme, neposredno pred početak ove sjednice, održali smo sjednicu Proširenog kolegija Predstavničkog doma i izvršili analizu predloženog dnevnog reda i mogu istaći sa zadovoljstvom da ohrabruje činjenica da lakše postižemo politički konsenzus unutar Proširenog kolegija i da smo usaglasili neznatno koorigiran dnevni red, koji ste dobili na skupštinske klupe. Prema tome, Prošireni kolegij predlaže slijedeći dnevni red za 11.sjednicu Predstavničkog doma i to: 1. Usvajanje zapsinika sa 9. i 10. sjednice Predstavničkog doma; 2. Informacija Predsjedništva BiH o stanju u Vijeću ministara BiH i stav Predsjedništva o imenovanju predsjedavajućeg Vijeća ministara BiH; 3. Prijedlog zakona o slobodnim zonama u BiH, drugo čitanje; 4. Prijedlog zakona o izmjenama i dopunama zakona o izbjeglicama iz BiH i raseljenim osobama u BiH, drugo čitanje; 5. Zahtjev za razmatranje po hitnom postupku člana 104. Poslovnika: 2 a) Prijedlog zakona o zaštiti potrošača u BiH, b) Prijedlog zakona o izmjenama i dopunama zakona o carinskoj tarifi BiH, c) Prijedlog zakona o industrijskom vlasništvu u BiH, d) Pirjedlog zakona o autorskom pravu i drugim srodnim prvima u BiH, 6. Davanje saglasnsoti za ratifikaciju Sporazuma između BiH i Ruminije o unapređenju i recipročnoj zaštiti investicija b) Sporazum o unapređenju i zaštiti investicija između BiH i Republike Makedonije, c) Sporazum između BiH i Republike Hrvatske o načinu i korištenju i održavanju zajedničke pruge Bihać – Knin i obavljanje nadzora od strane državnih graničnih organa, e) Ugovora o određivanju graničnih prijelaza između BiH i Republike Hrvatske, 7. Informacija o stanju uoblasti imigracije i azila; 8. Imenovanje tri člana Predstavničkog doma u zajedničku komisiju radi postizanja sporazuma o jedinstvenom tekstu zakona o izmjenama i dopunama Zakona o vanjskom dugu; 9. Izbor člana Komisije za spoljnu trgovinu i carine i Komisije za saobraćaj i komunikacije, umjesto poslanika gospodine Mirze Kušljugića; i 10. Poslanička pitanja i odgovori. Ja želim samo još napomenuti da ste primijetili da je tačka 2.rekonstruirana i da je Prijedlog zakona o izmjeni Zakona o Vijeću ministara, nakon sagledavanja na Proširenom kolegiju, intervencija, istina, zakašnjelih od strane gospodina Ralfa Džonsona, zamjenika Visokog predstavnika, kao i gospodina Majkla D. i sagledavajući dužinu parlamentarne procedure u kojoj se nalaze ove izmjene i potrebe da se Predstavničkom domu uputi jedan cjelovit prijedlog, osmišljen prijedlog od novog saziva Vijeća ministara Zakon o izmjeni Zakona o Vijeću ministara sve su bili argumenti da ovu tačku dnevnog reda skinemo s današnje sjednice, samim time su i amandmani koje su podnijeli gospoda Šašivarević i Bogićević, postali izlišni i u tom kontekstu je to bilo dostantni argumenti, da se tačka 2. skine s dnevnog reda i još jedna je tačka bila, koja je, također, skinuta s dnevnog reda, to je tačka koja definiše sporazum o graničnoj liniji između BiH i Republike Hrvatske i smatrali smo da je cjelishodnije i uputnije sačekati izvještaj međudržavne komisije o usaglašavanju granične linije između Republike Hrvatske i BiH i u tom kontekstu izovih razloga i argumenata je i ova tačka odložena za narednu sjednicu, ukoliko dobijemo ovaj izvještaj međudržavne komisije. Evo, to su u kratkim crtama informacije i dnevni red je usaglašen. Možemo preći na prvu tačku dnevnog reda. Izlovite Adem Borić, poslanik Adem Borić.
Gospodo predsjedavajući, gospodo članovi Predsjedništva, gospodo ministri, uvaženosti poslanici, radi korektnosti samo, ja moram iznijeti da je stav Kluba poslanika SDA bio da se tačka 2. Prijedog zakona o izmjenama i dopunama Zakona o Vijeću ministara tretira danas na sjednici i ja sam, naravno, bio usamljen u tome, ali 3 moram to iznijeti, da smo bili spremni da usvojimo ovaj zakon sa amandmanima ili bez amandmana Zakon o izmjenama i dounama Zakona o Vijeću ministara. Hvala.
Zahvaljujem se poslaniku Ademu Boriću, poslanik Osman Brka.
Uvaženo Predsjedništvo,uvaženi ministri, uvaženi gosti, poštovane kolege, ja zaista moram prokomentarisati i dati jednu sugestiju Ministarskom vijeću, odnosno Kolegiju ovog parlamenta, da ne čini ovakve stvari. Mi znamo da Alijansa ne funkcioniše, ali s vašim ovakvim radom, vi stvljate svima do znanja da ona ne funkcioniše.
Intervencija na dnevni red poslanik Brka. Nemate mi pravo uzeti, ja hoću da kažem, vi ste stavili, nismo mi stavili zakon na dnevni red, vi ste stavili i Ministarsko vijeće. Za što ste ga stavili, ako vi ne možete da imate konsenzus u Alijansi da on treba da ide.
Jesam ja dužan kazati da narod zna za što to nije, za što je danas skinuto s dnevnog reda. Skinuto je s dnevnog reda zato što nema konsenzusa u Alijansi i nije zato što SDA nije kooperativna. Nas ste optuživali stalno da smo mi nekoperativni da ne može da funkcioniše. Što ne funkcioniše sad gospodo? Gdje vam je jedan zakon, prijedlog zakona koji ste predložili koji je usvojen na ovom prlamentu.
Poslanik Brka, predizborna kampanja nije počela i imamo vremena. Ja vas molim. Znači nije bila intervencija na dnevni red. Ima li još neko da se javlja za diskusiju? Hvala vam. Mi, ipak, moramo glasati o dnevnom redu. Ministar Mihajlović.
Gospodo predsjedavajući, dame i gospodo, predlažem da tačka 4. ide pod tačkom 6. i da buse ispred informacije o stanju u oblasti imigracije i azila, pošto je to jedna cjelina da ima kontinuitet. Samo ta jedna intervencija i obavještavam vas da su članovi Savjeta ministara danas ovdje i svaki po određenoj tački je zadužen, ukoliko se ukaže potreba da daju obrazloženje. Nema potrebe da govorim imena ko je šta zadužen, ali su tu da daju pojašnjenje ukoliko bude potrebno. 4
Ministar Mihajlović, ja mislim da je ta intervencija slijedeća, da tačka 4. ide prije tačke 7., znači i u tom kontesktu. Zamjenik ministra Muharem Imamović.
Poštovano predsjedništvo, uvaženi poslanici, ja samo stao u dilemi, da li smo skinuli s dnevnog reda raniju verziju Nacrta zakona o izmjenama i dopunama Zakona o Vijeću ministara, koja je podrazumijevala, ništa drugo nego usklađivanje Zakona o Vijeću ministara sa Zakonom o Trezoru institucija BiH i Zakon o vanjskom dugu. Znači, to je praktično bilo tehničko pitanje. Ako smo i to skinuli s dnevnog reda, mi odgađamo proces usklađivanja Zakona o Vijeću ministara sa ova tri zakona, jer smo taj proces usklađivanja dogurali do drugog čitanja. Možda je trebalo zadržati taj prijedlog izmjena i dopuna Zakona koji je u funkciji uskađivanja sa već donešenim zakonima i nije podrazumijevao bilo kakve druge intervencije na postojeći zakon. Ja bih molio da razmislimo, možda da, ipak, vidimo, nemam prvo da predlažem, ali možda bi neko trebao da se sjeti da napravimo jednu malu pauzu i da se dogovorimo šta je.
Žao mi je zamjeniče ministra. Imamo prijedlog dnevnog reda. S tim što sa intervencijom ministra Mihajlovića da tačka 4.postane tačka 5. čime bi tačka 5. postala tačka 4.i tačka 6. postojećeg dnevnog reda postala tačka 5. I u tom kontekstu samo bi bio izmijenjen redoslijed. Ja mislim da bi mogli ovu intervenciju prihvatiti u smislu redoslijeda razmatranja i logike objedinjavanju ove dvije tačke i jednostavno mogućnosti razmatranja ovog zakona. Poslanik Osman Brka.
Tačno je da su to srodne tačke, ali ja smatram da ne treba mijenjati redoslijed. Da treba da ide onako kako je preldoženo u dnevnom redu.
Poštujemo Vijeće ministara. Poslanik Banjac.
Poštovana gospodo, gospodo članovi Predsjedništva, uvaženi gosti, kolege poslanici, ne znam po koji put mi treba da gubimo vrijeme na nebitnim stvarima i ako je Poslovnik posve jasan da dnevni red koji je usaglašen na Proširenom kolegiju ne ide na glasanje, to je prvo. Drugo, promjene mogu predlagati samo poslanici, što je u skladu sa članom 51.i stoga se sasvim jasno vidi ko može predlagati. Nemojte molim vas, ja uvažavam sve funkcije i sve ono što se događa ovdje, sa punim uvažavanjem ličnosti njihovih funkcija, ali molim vas nemojte ni Domu praviti takve probleme. 5
Prihvatam intervenciju. Znači, da ne mijenjamo redoslijed razmatranja tačaka dnevnog reda. Imate, dobili ste predlog dnevnog reda. Bitno je da se izjasnimo zato što predsjednik Kluba SDA je osporio svoj glas i to je mišljenje sa Proširenog kolegija. Ko je za predloženi dnevni red? Ko je za sa područja RS za dnevni red, ko je protiv izvinjavam se? Ko je protiv? – niko Ko je sa područja Federacije protiv? Hvala vam. 1 protiv. Konstatujem da je od prisutnih 38 poslanika za glasalo 32 i provjeravajući entitetsku većinu, jednostavno usvojili smo predloženi dnevni red. Možemo preći na početak razmatranja usvojenog dnevnog reda. Ad. Usvajanje zapisnika sa 9. i 10. sjednice Predstavničkog doma Imate li primjedbi, sugestija? Ko se javlja za riječ? Hvala vam. Možemo li usvojiti ovakav zapisnik, zapisnike sa 9. i 10. sjednice Predstavničkog doma? Hvala vam. Ima li neko protiv? Ima li neko uzdržan? konstatujem 38 poslanika da se izjasnilo za usvajanje zapisnika sa 9 .i 10. sjednice Predstavničkog doma Parlamentarne skupštine BiH. Ad.2. Informacija Predsjedništva BiH o stanju u Vijeću ministra BiH i stav Predsjedništva o imenovanju predsjedavajućeg Vijeća ministra BiH Zamolili smo predsjedavajućeg Predsjedništva BiH, gospodina Jozu Križanovića da obavijesti ovaj visoki dom o dešavanjima i o svemu onome što je vezano za imenovanje novog predsjedavajućeg Vijeća ministara sa ustavno-prvnoj obavezi Predsjedništva BiH. Izvolite.
Gospodo predsjedavajući, dame i gospodo, poštovani zastupnici – poslanici, Moram priznati prvo da sam iznenađen ovom izmjenom dnevnog reda i uvrštavanje u dnevni red, ovako ozbiljne tačke dnenvog reda, koja Predsjedništvo BiH stavlaj u jednu vrlo, da kažem, sad nezgodnu poziciju. Tačka dnevnog reda galsi: Informacija Predsjedništva BiH o stanju u Vijeću ministara i stav Predsjedništva o imenovanju predsjedavajućeg Vijeća ministara BiH. Prvo želim da kažem, da u ovom momentu ne mogu nikakvu ozbiljnju informaicju dati o stanju u Vijeću ministara, izuzev onoga štoznam da Vijeće ministara u ovom momentu funkcionira normalno i u dalje ocjene rada Vijeća ministara, zaista u ovom trenutku ne bih mogao ulaziti. Što se tiče drugog dijela, tačke dnevnog reda, jeste stav Predsjedništva BiH u vezi imenovanja predsjedavajućeg Vijeća ministara. Moram da kažem da je tu stav Predsjedništva BiH uvijek bio jasan da se ta procedura treba obaviti u skladu sa Ustavom, sa ustavnim ovlastima 6 Predsjedništva i postojećim Zakonom o Vijeću ministara. U tom smislu, Predsjedništvo BiH vrlo ozbiljno je pristupilo ovom poslu i u, mislim da je to bio 22. ili 23. prošlog mjeseca, pristupilo je konsultacijama sa svim parlamentarnim strankama koje participiraju u ovom domu. Rezultat tih konsultacija, na koje su se, moram reći odazvale sve političke partije,izuzev HDZ i mislim PDP-a, i to su svoje stavove iznijeli u pisanom obliku i rezultat tih konsultacija je bio da mi nismo u tom prvom krugu imali ni jednog konkretnog prijedloga. Poslije toga, Predsjedništvo se ponovo obratilo svim strankama, da nam do petka, mislim da je to bio 26.6. predlože kandidate koji bi mogli dobiti većinu u ovom domu. Nažalost, ni do tada nismo dobili, opet konkretan prijedlog, jer su najodgovornije da kažem stranke i najveće i da kažem koje su trebale dati kandidate u skladu sa Zakonom o Vijeću ministara, uvažavajući rpincip rotacije, tražile mogućnost da se na današnjoj sjednici traži rješenje ukidanej rotacije kroz izmjene i dopune zakona o Vijeću ministra koje su, inače, trebale da budu razmatrane pod ovom tačkom dnevnog reda. Budući da vrijeme ističe, Predsjedništvo BiH, bez obzira na rezultate rasprave o izmjenama i dopunama Zakona o Vijeću ministara, zakazalo je sjednicu Predsjedništva BiH, na kojoj je prva točka dnevnog reda imenovanje, odnosno prijedlog predsjedavajućeg Vijeća ministra. Ja i ovim putem, ponovo pozivam i molim sve političke stranke da vrlo ozbiljno pristupe ovom problemu i da do ponedjeljka Predsjedništvo BiH ima konačno jedan vrlo ozbiljan i utemeljen prijedlog za predsjedavajućeg Vijeća ministra, tako da ne bi ulazili u dalju krizu i otežavanje rada Vijeća ministara. Toliko i hvala.
Zahvaljujem se predsjedavajućem Predsjedništva BiH gospodinu Jozi Križanoviću. Čuli ste informaciju. Ako ima pitanja i dodatne diskusije. Poslanik Kovačević.
Poštovani članovi Predsjedništva, cijenjeni predsjedavajući, dame i gospodo, Ja, s obzirom da je izmijenjena ova tačka dnevnog reda, imao sam namjeru da kažem da po svim evropskim standardima demokratije, ostavka predsjedavajućeg je značila i ostavku svih članova ministarskog savjeta i biranje novog predsjedavajućeg i biranje novog ministarskog savjeta. Za ovo ne samo formalno da postoje razlozi, nego postoje suštinski razlozi. Suštinski razlozi se sastoje u tome, da se u informaciji, da postoje sušinski razlozi. Ti razlozi, pošto sam imao priliku da dobijem prije par dana izvještaje o reviziji u pojedinim našim ministarstvima, smatram da ima vlro ozbiljnih problema koji su se desili u pojedinim ministarstvima, od Ministarstva inostranih poslova i tako redom. Smatram da mi ne možemo dozvoliti da pojedini ministri, sad nije ministar, sledeći 7 put zamjenik kreću se iz ministarstva u ministarstvo u krug a da nama tako isto u oba entiteta, tako je i u Ministarskom savjetu. Nama i u RS i vjerujte izvještaj o prethodnoj vladi, šta je sa budžetom rađeno, vjerujte i u Federaciji šta je rađeno itd. a mi preko toga ćutke prolazimo. Dok kuća gori, baba se češlja. Tako ja smatram, da korupcija koja je nastala u našoj republici kao i u ostalim zemljama u tranziciji itd. uvijek ona ide sa privatizacijom i tome slično je, problem koji treba rješavati. Kod nas se formiraju kao anti-korupcioni timovi za borbu.Međutim, ja smatram da Tim za korupciju vodi na tabeli za svjetsko prvesntvo i sigurno odlazi u Japan i Koreju, ovi ostali. Prema tome, tu se nalaze i revizije, pa čak onda pjevaju po kuloarima pa kaže: “Revizijo i Bogu si teška”, znači da su ozbiljni problemi, postoji u Savjetu ministara, koje treba u narednom periodu rješavati. Prema tome, i Predsjedništvo BiH i mi kao poslanici, odgovorni smo, bez obzira što, izbori su za godinu i po dana. Nećemo se okrećati na te stvari, ali stvarno da je red da ozbiljno i najozbiljnije priđemo rješavanju ovih problema, a na dobrobit i u cilju poboljšanja standarda naših radnika, kako se to prije zvalo, građana, gospode, da ne kažem sirotinje, bez obzira što drugi vide drugačije, međutim, ja mislim da su ozbiljna pitanja, ali normalno da se treba držati zakona kod predsjedavajućeg, kandidat je iz bošnjačkog naroda i treba da bude izabran kandidat iz bošnjačkog naroda. Tu nema nikakve dvojbe. Ne smijemo mi dozvoliti kao što je našao nam se propust, pa nam u isto vrijeme iz hrvatskog naroda vi predsjedavajući Predsjedništva i predsjedavajući Ministarskog savjeta, predsjednik skupštine iz bošnjačkog, ako se zato zalažemo za konstitutivnost naroda, primjenu ustava, Dejtonskog sporazuma, stvarno da o tome vodimo računa, to su propusti neki, ali ne smijemo na sitnim greškama, jer to ima odraza na obične ljude i građane. Možda na nas nema, eto toliko i hvala.
Poslanik Banjac. Netačan navod Boro Bjelobrk poslanik. Ja bih molio da ovu diskusiju okončamo da predsjednici klubova iznesu svoje mišljenje ako imaju potrebe, da ne idemo replike i konfrontacije po ovom pitanju. Poslanik Boro Bjelobrk.
Ja ću intervenisati samo na dio prethodne diskusije, koja se odnosi na uočenje o dokumentima iz revizije tri ministarstva koja su pristigla u Komisiju za Budžet, gdje u osnovi stoje ova uočenja o kojima je gospodin Kovačević govorio, samo je preskočio da kaže jednu malu, ali po mom sudu veoma važnu činjenicu. Revizija se odnosi na 2000.godinu, dakle, ne na mandat ovog saziva Vijeća ministara. Ja se nadam da će uvaženi kolega Kovačević podržati moju ideju da održimo javnu raspravu o Komisiji, upravo o nalazu revizije.
Hvala poslaniku Bjelobrku. Mirko Banjac. Saglasni su poslanici Kovačević i Bjelobrk. 8
Poštovana gospodo, trenutno sam pažlivo slušao,ovo kratko i koncizno obraćanje predsjedavajućeg Predsjedništva o ovom problemu koji smo mi danas stavili na dnevni red. U kontekstu onog što se događa u instituciji Predsjedništva, samim time na nivou BiH, ja nisam iznenađen što je predsjedavajući iznenađen stavljanjem ove tačke na dnevni red, jer molim vas gospodo, činjenice govore slijedeće. Gospodin Božidar Matić je podnio neopozivu ostavku, naglašavam neopozivu na mjeto predsjedavajućeg Savjeta ministara. U skladu sa članom 5. Ustava BiH, u kome je sasvim precizno navedeno da predsjedavajućeg, na prijedlog Predsjendištva porvrđuje Predstavnički dom, a poslije toga predsjedavajući imenuje ministre koje, također, potvrđuje Predstavnički dom. Uvažena gospoda ministri, ne bi bili to što jesu da nije bilo gospodina Matića, to je tako. Obzirom da je gospodin Matić podnio neopozivu ostavku, tu ne treba neposredno, posredno zaključivanje, nego postoji direktno zaključivanje da nema ni Savjeta ministara, to je sasvim jasno. Tako kaže član Ustava V tačka 4. To je normalno funkcionisanje za naše Predsjendištvo. Na kraju, ja sam zapisao da gospodin predsjedavajući ne može dati ozbi8ljnu informaicju, ali Ministarski savjet normalno funkcioniše. Dakle, u jednoj informaciji koja nema težinu i nema kako reče gospodin predsjedavajući ozbiljnu težinu, dobro se funkcioniše. Ja mislim da je ovdje postalo pravilo da sve što je loše funkcioniše dobro. Mislim da takvo pravilo treba napsutiti. Molim vas, po priznanju predsjedavajućeg, ponavljam samo ono što je rečeno, radi znanja i radi informisanosti, radi upućivanja na suštinu, na bit problema, održana su do sada dva kruga. Treći krug razgovora, konsultacija i rasprava na tu temu biće u ponedjeljak. Molim vas gospodo, u skladu sa Zakonom o Savjetu ministara, na što gospodin predsjedavajući i dobro upućen, trenutno rpedsjedavajući Savjeta ministara treba da bude iz reda bošnjačkog naroda. Svi mi ovdje dobro znamo da postoji skupštinska većina. Mi to dobro znamo. Znamo da se ta skupštinska većina zove Alijansa. E sad, za promjene, kakve, evo sad se vidi. Sad se sasvim normalno vidi koje su to promjene. Dakle, ta Alijansa nije našla za shodno i za ozbiljno i za svoj zadatak da Predsjedništvu BiH predloži kandidata da bi ljudi imali o čemu da raspravljaju, i to ne jednom nego dva puta. Možda ne dva puta, možda će se pojaviti i treći put da nema prijedloga. Gospodo iz Predsjedništva, ja razumijem težinu i složensot onog s čim ste se vi suočili, ali ne razumijem odgovornost koju pred narodom i ovim parlamentom imate kao najviši funkcioneri ove države. Vaše je pravo bilo i bez, da kažem dodatnih usložnjavanja pozicija, i situaicje da pokušate vi preko svog autoriteta vidjeti, ima li mogućnost prijedloga u skladu sa Zakonom o Savjetu ministara kandidata koji može dobiti većinu. Obzirom da ovi neće da vam daju, ja sam shvatio da jednostavno gospoda iz Alijanse neće da da prijedlog ili ga nema. Ako ga nema, trebalo je taražiti novo formiranje skupštinske većine. Obzirom da su dva kruga razgovora pokazala posve jasno, da je došlo vrijeme da se kaže Bogu Bog, a kopu kop. Alijansa za, ovo što oni zovu promjenama, nije u stanju da funkcioniše i ne funkcioniše i saglasan sam sa uvaženim poslanikom Brkom, da je i u toku formiranja dnevnog reda, vidjelo se 9 kako funkcioniše da je došlo vrijeme da ozbiljno se porazmisli u ovom Parlamentu kako i šta dalje. Ne može gospodo biti nikakvo obrazloženje koje je dato u javnost da se čeka usvajanje nekakvog zakona ili izmjena ili dopuna, koje će dati novi putokaz i novo neko rješenje. Gospodo, svi mi ovdje na svojim funkcijama dužni smo da provodimo zakone dok oni funkcionišu i dok se ne promijene. Onako kako u njima sotji i kako piše, nema tu opravdanja i mislim da je sada posve jasno da smo ušli u jednu ozbiljnu skupštinsku krizu, jer ovaj parlament, ovaj dom, također, treba da dobro razmisli, ima li mogućnosti da se napravi skupštinska većina i da pomognu članovima Predsjedništva da riješe svoj problem. Dakle, oni to mogu i imaju obavezu na kraju ustavna obaveza je vaša. Nije rečeno na či prijedlog. Ona je vaša. Vi taj teret morate ponijeti, bez obzira kako vam bilo, ja bih želio da se pomogne iz ovog prlamenta, da se to prevaziđe, ali nemojte da govorim ni o kakvim rotacijama, nego o situaicji u kojoj smo se našli, a to je neopozivas ostavka. To je posljedica. Ja nisam zato uvaženi predsjedavajući, da ovo danas bude informacija pa idemo kući. Ja sam zato da mi danas, ako ništa drugo, a ono damo smjernice ili svoj prilog da se taj problem riješi. Ja nisam zato da mi ovdje pametujemo jedni drugima, nego da kažemo, gospodo ima da se riješi i da čujemo danas od uvažene gospode iz Predsjedništva, je li ponedjeljak dan kada će to pitanje biti riješeno, odnosno utorak. Dakle, ako je to to, idemo dalje, ali molim vas da to bude riješeno u skladu sa zakonima koji funkcionišu.
Zahvaljujem se poslaniku Banjcu. Da li se još neko javlja za riječ? Član Predsjedništva gospodin Beriz Belkić.
Poštovani poslanici, ja ne znam da li je bilo nešto sporno o ovome o čemu je gospdin Križanović govorio, ja sam shvatio da je želio da vam kaže da je saznao na sat prije da trebamo izvještaj podnijeti, pa je izvještaj bio usmen. Dakle, nismo se mogli pripremiti i podijeliti vam pismeno. Skupština nam je rekla prije sat, dajte izvještaj. Evo gospodin Križanović je to uradio. Međutim, ja sam se javio zbog nečeg drugog. Predsjedništvo će svoj dio posla apslutno uraditi. Gospodin Križanović je rekao da mi do ponedjeljka čekamo kandidate od stranaka koje misle da mogu obezbijediti nadpolovičnu većinu. Dakle, čekamo od Alijanse gospodine Banjac, razumijemo se, ne trebamo u šiframa govoriti i mi ćemo to u utorak razriješiti. Međutim, vi ste pomenuli Ustav BiH, član V itd. tačno je to gospodine Banjac,međutim, u Ustavu tamo ja nisam pročitao ni o rotaciji znate. Ne piše tamo ni o rotaciji. Predsjedništvo je gospodine Banjac cijenilo da bi bilo dobro paralelno obezbjeđivati kandidata i paralelno dati priliku na ovoj skupštinu da putem amandmana, ako postoje zainteresovane političke stranke za to, da putem amandmana pokuša razriješiti usklađenost Zakona o Vijeću ministara sa Ustavom gospodine Banjac, ali evo Skupština nema namjeru da to radi. Predsjedništvo će svoj dio posla uraditi. 10
Zahvaljujem se članu Predsjedništva gospodinu Berizu Belkiću. Replika poslanik Banjac.
Zakonodavni organ u ovoj državi je Parlament, a ja uvažavam vašu funkciju i vas kao čovjeka i ličnost i molim vas da se zna da je nemoguće na takav način raditi, evo jednog od razloga. Izmjene i dopune zakona u onoj formi kakve su date, samo radi informacija, su prošle komisijsku fazu. U toj komisijskoj fazi nije bilo amandmana i oni su nemogući bili staviti sada u proceduru. Ja vas molim, da ne ispadne da ovdje radi se, ja mislim da se radilo o nesporazumu gospodine Belkiću. To je to.
Zahvaljujem se. Replika poslanik Osman Brka.
Uvaženo Predsjedništvo, uvaženi ministri, gosti i uvažene kolege, ja zaista hoću da pocrtam još jednom, da se na ovakav način dovodimo u vrlo nezgodnu situaciju da na ovakav način radimo i kao Parlament i kao Ministarsko vijeće, jer jednostavno neće niko da otvoreno kaže šta je u stvari. Ako Ministarsko vijeće i ako Kolegij ovog doma predloži dnevni red, i oni ga skidaju za istu sjednicu, očigledno je da je to ne pripremljen materijal i s tim se ne treba igrati. Za to nije kriva opozicija. Za to su krivi predlagači koji su predlagali dnevni red. Ja hoću da kažem vrlo jasno, Alijansa ne funkcioniše, a ne funkcioniše zbog toga, što jednostavno je to neprirodna cjelina. Ja uopšte nisam iznenađen. Ja sam od prvog dana znao da ovo neće funkcionisati. Ko nije znao, evo nek se uvjerava svaki dan da ne funkcioniše, jer jednsotavno je neodgovorno ljudima ovako govoriti o promjenama na bolje. Maloprije ovdje jedan poslanik izađe u replici pa kaže: “Vratit ćemo se pa ćemo diskutovati što je bilo u tim nalazima”. Slažem se. Nisam zato da bilo koji kriminal bude sakriven u BiH, apsolutno, ali ako je to boljitak, hajmo šta smo uradili da bude bolje. Da samo ne tjeramo i ne ganjamo vještice. Nego ova vlada ovo ministarsko vijeće. Treba da, bar je tako obećalo narodu promjene na bolje. Koji smo mi to zakonski projekat imali, kako je ustanovljeno ovo ministarsko vijeće i ovaj parlament? Da je prošao na ovom parlamentu da garantuje narodu boljitak. Gospodo, ni jedan.
Van dnevnog reda. Politički govori, van informacije, ja vas molim poslanik Brka.
Nije tačno. Meni je žao gospodine što vi iz Alijanse dovodite svoga člana koji je na čelu Predsjedništva ove države u nezgodnu situaciju da za sat vremena ovdje mama iznosi izvještaj. 11
Nemojte nam držati lekcije, molim vas poslanik Brka.
Nemate mi pravo oduzeti riječ. Izvinite, ja govorim o izvještaju predsjedavajućeg koji ste vi njemu dali da naprvi za sat vremena. On jednostavno, meni je žao što je on prihvatio da to vama uradi za sat vremena i ovdje izađe usmeno i jednsotavno podnese nam izvještaj koji ne odgovara stanju koje je ovdje. Ni kriv ni dužan gospodin Križanović vadi kestenje iz vatre i prikazuje da ovdje nešto ne funkcioniše. Što ne funkcioniše? To mi svi vidimo, to treba otvoreno kazati, ali mene čudi, kad znamo da ne funkcioniše da međunarodna zajednica uporno šuti i prati to ne funkcionisanje.
U punom obinu, kapacitetu Vijeće ministara funkcionira i u tom kontekstu nemojte se suviše uzbuđivati da ima neka politička kriza ili nešto drugo. Poslanik Boro Bjelobrk.
Uvažene kolege, prije svega da izrazim svoje zadovoljstvo za brižnost koju kolega Banjac i kolega Brka izražavaju sa pozicijom konstitucije Vijeća ministara. Uvaženi predsjedavajući Predsjedništva je rekao da će o tome biti završeno u utorak i još jednom pocrtavam tu zadovoljštinu da smo senzibilni na čak na problemu do utorka, što je vrlo značajno. Osjećam potrebu da samo napravim komentar na ove silne ocjene o poziciji Alijanse itd. Meni je drago da to Alijansa drži na oku. Ja sam duboko uvjeren da će moje kolegice i kolege u Alijansi učiniti sve da i vi i dalje ostanete opzicija. Hvala lijepa.
Zahvaljujem se poslaniku Bori. Poslanik Ljubić je tražio prije, dopredsjedavajući Zastupničkog doma.
Uvaženi predsjedatelji, uvaženi zastupnici, ja sam smatrao poslije dogovor ana Kolegiju i ako sam imao mišljenje da treba glasati u onom dijelu Zakona o Vijeću ministara, znači da one nadležnosti koje već obavljaju pojedina ministarstva da to treba riješiti, da to treba rastaviti od ove političke rasprave. Prihvatio sam i ovakav dnevni red i mogao bih prihvatiti i ovu informaciju, bez obzira što je usmena, i akomi ne možemo do kraja prihvatiti ni obrazloženje da je to zaduženje od prije sat vremena. Ja mislim da je to zaduženje svima nama, na svakoj razini od 22.6. od kada je gospodin Matić podnio ostavku. Prema tome, ja bih bio, da kažem i tu tolerantan, ako je to pitanje u utorak, ako je to pitanje idućeg tjedna, da ove malo jače i malo teže 12 političke rasprave ostavimo kad budemo razgovarali o predsjedavajućem Vijeća ministara i o novom vijeću ministara. Sad je očito jasno da ćemo mi imati novog predsjedavajućeg i novo Vijeće ministara i ja ne bih se opterećivao time dok ne bude izvještaj o radu dosadašnjeg Vijeća ministara. Ja svakako mislim da ćemo mi dobro razmisliti o jednoj drugačijoj alijansi,o alijansi za BiH, koja će uključivati puno širi konsenzus političkih stranaka i političkih snaga u BiH, ako želimo BiH izvući iz gospodarskih i socijalnih problema u kojima se nalazi. Iz tog razloga, nisam se mislio javiti, ali vidim kad su počele replike, ja predlažem da mi prihvatimo, informaciju smo saslušali i jednostavno, ja se nadam da ćemo mi u narednom tjednu ili u onom drugom imati razgovor o potvrđivanju predsjedavajućeg Vijeća ministara i da tada ostavimo naše rasprve o dosadašnjem funkcioniranju i o novom načinu funkcioniranju Vijeća ministara.
Zahvlajujem se dopredsjedavajućem Ljubiću. Poslanik Miro Grabovac.
Gospodine predsjedavjaući, gospodo zastupnici, kao fraza na informaicju koja je sabrana u dvije tri rečenice, a kojoj je vjerovatno smo očekivali daleko veću i daleko kvalitetniju informaicju, s obzirom na situaciju, koja vlada unutar Alijanse, odnosno unutar Ministarskog vijeća. Naravno, neopoziva ostavka predsjedavajućeg Ministarskog vijeća gospodina Matića je pokazatelj upravo tog dijela ne slaganja u Alijansi, a danas je, došao taj dio do izražaja nemogućnost ponovo kandidiranja novog predstavnika predsjedavajućeg Ministarskog vijeća. Znači, Alijansa koja je imala većinu i koja se smatra da ima većinu, nije očito mogla usuglasiti unutar same sebe, kao i u slučaju kad je bio izborni zakon i pokušala je napraviti prilično zgodan manevar, jednim izmejnama i dopunama kad je u pitanju Zakon o Vijeću ministara, ukidanje te rotacije, što ja mislim da neće uspjeti, unaprijed mora od toga odustati, jer bi to nešto bilo što bi vodilo u jednom pogrešnom smjeru. Rečeno je ovdje dosta, kad je u pitanju taj postupak, u članku 5. Ustava, u točki 4. pod a. kazano je što čini Ministarsko vijeće i, naravno, oni koji misle da neopoziva ostavka predsjedavajućeg Ministarskog vijeća gospodina Matića ne znači i kompletna ostavka cijelog Misnistarskog vijeća, mislim da se varaju, to će vidjeti na glasovanju. To će biti sasvim drugačije. Znači, neopoziva njegova ostavka je, također, cijelo Ministarsko vijeće, mora se birati nanovo. Sad je u pitanju da li Alijansa posjeduje većinu u jednoj novoj konstalaciji snaga. Činjenica da nije, s obzirom da do sada nije predložila Predsjedništvu i Predsjedništvo nema kandidata da bi ga kandidiralo ovoj skupštini, ali je isto tako žalosno da ne možemo i da Predsjedništvo nema dovoljno informacija o dešavanju unutar same Alijanse koja čini većinu, sad za sad u ovom parlamentu, da nema informacija koji su to problemi i da nije se pokušalo prevazići te probleme, kako bi se razriješila situacija u Ministarskom vijeću, a poseglo je preko zastupnika amandmanima a to je, mislim, jedno od naših propusta, kada smonapravili kada je bilo donošenje izbornog zakona, pa zbog kratkoće vrmena propušteno da pojedini zastupnici ulože amandmane, sukladno članku 94. stavu 3. i to je jedan od propusta koje smo tada naprvili. Naravno, taj postupak nije bio u redu i da ovi amandmani nisu razmatrani na Ustavno-pravnoj komisiji i da oni nisu ni odbijeni ni prihvaćeni i da nisu uopće mogli danas biti predmet rasprave. Narjbolje je bilo rješenje, kad je u pitanju taj dio da se ovaj prijedlog izmjena i dopuna Zakona o 13 Ministarskom vijeću skine s dnevnog reda a da se vidi koji su to problemi unutar Alijanse, koja je dužna uspostaviti Ministarsko vijeće, odnosno staviti u funkciju cijelo Ministarsko vijeće, na čelu sa predsjedavajućim. To je jedan od pokazatelja koji je pokazao da Alijansa kada je formirana da nije ona formirana voljom političkih stranaka, nego voljom nekog rećeg, koji je kazao da to treba tako kako bi na jedan drugi način pokušao voditi BiH, ali, ja mislim da BiH se neće moći voditi u ovom pravcu, s obzirom da se ne poznaju osnovne stvari koje se tiču i ne poštuju se osnovni principi onih koji dobijaju i onih koji su dobili na izborima unutar BiH, nego je usitnjeno od sitnih stranaka stvorila Alijansa, koja je, naravno, predložila Ministarsko vijeće i ono je palo na jednom prvom ozbiljnom ispitu, a to je bio izborni zakon. Sada pokušajem da ne dolazi do rotacije, mislim da uvodi BiH u još jedan veći problem koji je bespotreban i, naravno, ukoliko je spremna snositi takvu odgovornost, onda neka to i uradi. Ali, čudi me da Predsjedništvo, ponavljam, nije učinilo više na tom dijelu i mi kao klub zastupnika predlalžemo da to, ukoliko ne bude u ponedjeljak, utorak, kako je rekao gospodin Križanović da se poduzmu drugi koraci i da se pronađe druga parlamentarna većina, kako bi se uspostavile funkcije države i kako bi država mogla normalno funkcionirati a ne da i dalje krijemo se iza nečega a stvari ne funkcioniraju, odnsono prepiru se dvije političke stranke ko će dominirati u tom svemu a u svemu trpe građani BiH i narodi. Hvala.
Poslanik Grabivac, zahvaljujem se na izlaganju. Niko se više ne javlja za riječ. Ministar Lagumdžija.
Dame i gospodo, uvaženo Predsjedništvo, cijenjene kolege, sasvim prirodno mi smo, nismo imali namjeru mi iz Vijeća ministara da govorimo o ovoj tački dnevnog reda, jer smo smatrali, s obzirom na činjenicu da je Predsjedništvo dalo informaciju, a znate i sami u kojim uslovima, traženo je od Predsjedništva danas da da informaicju. Ona je data, na način na koji ste je čuli. Bez ikakve namjere da komentarišem ono sve ono što je bilo rečeno ovdje, ali dužan sam reći samo nekoliko riječi, povodom onoga što je ovoj raspravi rečeno. Ovdje se počelo govoriti o parlamentarnoj većini staroj ili nekoj novoj. Ovdje smo čuli o tome, riječi o tome da Vijeće ministara ne funkcioniše, ovdje smo čuli dosta ocjena o radu Vijeća ministara i o parlamentarnoj većini koja je izabrala ovo Vijeće ministara. Moram priznati da smo na kraju čuli jednu ohrabrujuću izjavu od gospodina Grabovca, koji je rekao da je Alijansa dužna da to napravi i mislim da je to nešto što ste nam ponovo skrenuli pažnju i mi znamo da smo dužni da to uradimo i mi ne sporimo da ćemo to da uradimo. Međutim, ukoliko neko smatra da Vijeće ministara treba da podnese kompletno ostavku, zbog toga što je predsjedavajući kao jedan gste njegovog odnosa prema poslednjem zasjedanju Parlamenta i svemu onome što se događalo u pripremi zasjedanja Parlamenta dao, ukoliko neko smatra da Vijeće minsitara treba kompletno da da ostavku, mora naći ustavno ili zakonsko uporište. Da vas podsjetim, tačno je da u svim evorpskim zemljama, kada predsjedavajući Vijeća ministara, odnosno u nekom zemljama se to zove predsjednik vlade da ostavku, da onda sasvim prirodno kompletna vlada, odnosno vijeće ministara podnosi ostavku. Međutim, to je u situaciji 14 kada se radi što mi koloklijalno zovemo vlada. S obzirom da ovo vijeće minsitara nije vlada, ono nije to po Ustavu BiH, ono je Vijeće ministara, Savjet ministara, Kam... zavisi koji se jezik koristi. Dakle, mi i kad bi htjeli da se ponašamo u skladu sa uzusima koji važe za uređene evropske zemlje, mi tako nešto teško možemo da uradimo, jer mi, očigledno nismo uređena evorpska zemlja, a isto tako naš Ustav nas tretira na jedan sasvim drugi način i Vijeće ministara je dužno da se ponaša u skladu sa Ustavom i u skladu sa Zakonomo Vijeću ministara. Također, želim da kažem da ovdje, da pošto se govori, postoji druga mogućnost da ko ima parlamentarnu većinu, neko ko ima parlamentarnu većinu, a neko ko nema može da je proba formirati na obaranju Vijeća ministara. Može se po Zakonu i po Poslovniku pokrenuti procedura smjene Vijeća ministara. To je legitimno pravo svakog poslanika a kamo li onoga ko smatra da ima parlamentarnu većinu i u krajnjem slučaju, mi istovremeno kad smo krenuli u projekat formiranja ovog Vijeća minsitara, mi smo vrlo jasno se potpisali sa 22 potpisa da smatramo da imamo parlamentarnu većinu. Sad ja postavljam pitanje vama gospodo, koji tvrdite da imate neku drugu parlamentarnu većinu. Koliko je meni poznato nisu bili nikakvi izbori. SDA i HDZ i SDS nemaju većinu u ovm parlamentu. Pitanje borj jedan, jeste li formirali makar manjinu. Pitanje broj dva, imate li nekoga da je vama prišao pa da mislite da imate parlamentarnu većinu. Nema nikakvih problema. Izvolite, postoji poslovnički način da se to uradi. Dakle, imate proceduralni i svaki drugi način da to uradite. Da vas podsjetim da u parlamentarnoj proceduri se trenutno nalazi 18 zakona uglavnom na drugom čitanju. Danas je na dnevnom redu nekoliko zakona koje je prošlo ovo Vijeće ministara. Neki zakoni su i usvojeni. Nema potrebe da ih pobrajam. Možete vidjeti u zapisnicima koje ste usvojili, šta je usvojeno do sada u okviru ovog saziva Vijeća ministara. Trenutno je 18 zakona u proceduri, koji direktni proizvod rada ovog Vijeća ministara. Zato bih vam ja sugerisao da, ukoliko želite, pokrenete ono što vam zakon, Ustav i procedura dozvoljava, ali nemojte javnost obmanjivati. Mi imamo parlamentarnu većinu. To ćete da vidite prvom prilikom kad se to bude gledalo. Predsjedništvo će imenovati mandatara. Taj mandatar će imenovati Vijeće ministara, ono će biti na potvrdi u ovom parlamentu. Nema nikakvog razloga da se narod sekira radi toga, a oni koji su manjina, ukoliko žele da se sekiraju, mi im to ne možemo zabraniti, ali molim vas još jednom, ponavljam, ukoliko je formirana parlamentarna većina, možete nas o njoj obavijestiti. Također, želim još jednu stvar da kažem. Mi ćemo ...
Gospodine Lagumdžija, imamo upozorenje i poslanika i jednostavno da koristimo Poslovnik. Ovo je bila informacija u i tom kontekstu nije izvještaj o radu Vijeća ministara.
Sigurno da nije gospodine Avdiću, međutim, s druge strane, želim ovdje reći vrlo jasno nekoliko rečenica na ono što se sada nudi kao druga teza u ovoj raspravi, a to je priča o rotoaciji kao nešto što je suština cijelog problema. Molim vas, priča o rotaciji, nije priča samo o rotaciji. Mi smo jednostavno pokušali u ovom vremenu da iznađemo neke mogućnosti da Vijeće ministara učinimo efikasnijim. Molim vas, ni ova većina parlamentarna ni ovo vijeće minsitara nema 15 namjeru da bilo kakve mehanizme predlažu ovom parlamentu, koje će značiti bilo kakav napad na jednakopravnost sva tri naroda i na ustavne temelje po kojima smo izabrani. To sam dužan reći, zbog onoga što je ovdje rečeno o rotoaciji i o ovom vijeću ministara. Hvala vam lijepa.
Zahvlajujem se ministru Lagumdžiji. Imamo već dvije, znači u ime kluba poslanik Banajc.
Ovdje je pomenuta SDS, pa rekoh malo čas, Bože moj što je potrebno malo vremena da se riješe neke potrevrde, da je ovdje sve normalno što je nenormalno, jer u kojoj to zemlji ministar u vladi ili organu koji je sličan vladi ili koji bi trebao da bude sličan vladi može da se ponaša i drži ovakva predavanja kao gospodin ministar Lagumdžija. Na kraju, to je pitanje funkcionisanja BiH. To je pitanje funkcionisanje Parlamenta, to je dostojanstvo poslanika gospodo. Ja protestvujem zbog davanja ovakvih mogućnosti ministru da govori na ovakav način. On ima svoje mjesto, ima svoju ulogu, ima svoje zadatke, ali gospodine ministre vaša funkcija je ispod funkcije poslanika i nikad neće biti ravna funkciji poslanika, to morate da shvatite. Ako vam je teško, žao mi je što vam je teško. Ali, drugo, kazao je gospodin ministar da je gospodin Božidar Matić podnio ostavku iz moralnih razloga. Zna se da gospodin Matić i njegovo ministarstvo koje su vodili nisu radili bilo šta na zakonu, nisu ni drugi, ali tako, ali ministarstvo gospodina Matića nije baš ništa radilo. Ako je on podnio ostavku iz moralnih razloga, šta vi gospodo radite iz moralnih razloga ostali.
Ostavimo to. Ja vas molim. Poslanik Malkić i da privodimo. Mi smo bili završili raspravu. Ja vas molim, nismo otvorili raspravu o Vijeću ministara, samo je rasprava o informaciji i u tom kontekstu i to je jednsotavno. Zamjenik ministra, akoimate bilo šta novo. Jednostavno, Vijeće ministara je reklo svoje. Ako ćemo razgovarati o izvještaju Vijeća ministara, onda ćemo tematsku tačku staviti na dnevni red Predstavničkog doma. Znači, nema relika, u smislu dijaloga.
Gospodo predsjedavajući, kolege poslanici, uvaženi gosti, ja ću prvo, imatću, hajde da kažem dvije diskusije. Prvo ću iznijeti svoju repliku, odnosno daću ispravku krivog navoda gospodina ministra Lagumdžije. Ovo nije predizborni skup ili ministar nema pravo da drži ... poslanicima. Ministar, odnosno tamo gdje je predsjednik ima pravo svojim članovima da drži lekciju. Ja hoću da komentarišem informaciju koju mi imamo tačku dnevnog reda, to je Informacija Predsjedništva BiH o stanju u Vijeću ministara u BiH, stav Predsjedništva o imenovanju predsjedavajućeg Vijeća ministara BiH. Drago mi je da diskutujemo, da pričamo danas ovdje da nema problema. Ne vidim razlog otkud ova tačka dnevnog reda na današnjoj sjednici. Dakle, ima problema. Ako već ima problema, hoću da kažem da, apsolutno ne mogu se složiti sa neozbiljnošću u pravcu 16 podnošenja ostavke gospodina Matića. Ja stojim na stanovištu da je sa njegove tačke gledišta moralni čin što je on podnio ostavku, navodno, zbog ne usvajanju izbornog zakona. Ja stojim na stanovištu da je to nemoralan čin što je on nudio onakav izborni zakon, a to su, nažalost, morali da prihvate i njegove partijske kolege. Ne znam u kojoj smo fazi proceduralnoj za što nemamo, obzirom da je predsjedavajući Predsjedništva iz hrvtskog naroda preuzeo predsjedavanje Predsjedništva da li smo mi po automatizmu odmah trebali imenovati, odnosno dati saglasnost na imenovanje predsjedavajućeg Ministrskog vijeća. Drago mi je da će u utorak ta situacija biti razriješena i prihvatit ćemo to prolongiranje vremena. Međutim, ne mogu prihvatiti tek tako probijanje rokova oko imenovanja predsjedavajućeg Ministarskog vijeća, odnsono složili smo se da Ministarsko vijeće ne funkcioniše adekvatno a da nikome danas ovdje ne kažemo riječi ukora, odnosno ne tražimo nečiju odgovornost po tom pitanju. Čini mi se da bi to bar trebali, ili bi trebali ili članovi Predsjedništva ili predstavnici Alijanse, odnosno onih koji čine skupštinsku većinu reći, izvinuti se poslanicima, odnosno ovom nrodu i reći mi smo krivi zato što još uvijek nismo imenovali predsjedavajućeg Ministarskog vijeća, a ne bacati odgovornost na druge. Hvala.
Zahvlajujem se poslaniku Malkiću. Ja vas molim, imat ćemo prilike da razgovaramo o uzrocima ostavke i imat ćemo tekst ostavke i jednostavno imenovanje predsjedavajućeg Vijeća ministara će otvoriti o svim elementima ustavne obveze Predsjedništva u smislu imenovanja, u smislu imenovanja predsjedavajućeg Vijeća ministra i strukture, odnosno sastav Vijeća ministara. Ja vas molim da završavamo ovu raspravu. Violeta Kamberović se javila.
Dame i gopodo, cijenjeni gosti, ja moram da se javim, ja moram da odgovorim gospodinu Banjcu, jer je on prozvao neke da nam drži predavanje. Gospodine Banjac, ja vas 6 mjeseci slušam a sad vi saslušajte mene. Vi nam šest mjeseci držite predavanje o Poslovniku o Ustavu i svemu tome. Moram priznati da ste se svojski potrudili da to savladate. Međutim, ja bih vam preporučila ovom prilikom da počnete da tumačite jedan drugi poslovnik od onog naroda i one sirotinje koja na polju čeka da se nešto riješi. Hvala lijepa.
Poslanik Violeta Kamberović zahvaljujem se. Dajemo riječ zamjeniku ministra gospodinu Muharemu Imamoviću.
Poštovano Predsjedništvo, ja nisam znao koliko nemam prava ko do sada. Mislim da smo mi u Vijeću ministara rasčistili s tim šta ko radi. Mi znamo svoje zadaće i prava i obaveze i odgovornosti. Znamo poštovati ovaj skup, ali bi bio red da se i nas poštuje kao ljudi u tom smislu. Meni umalo, maloprije suze nisu potekle na 17 oči. Za što? Zato što su oni koji su razgrađivlai ovu zemlju, sad pozivaju neku novu Alijansu za BiH. Za što gospodo? Ja neću dugo govoriti, predsjedniče samo.
Nećete vi nikako govoriti. Ako hoćete tako govoriti. Ne možete vi govoriti i molim lijepo.
Samo ću jednu rečenicu. Zato što nema prostora da se prave alijense izvan Bosne i hvala vam lijepo.
Pokazalo se da zamjenik ministra nije trebao dobiti riječ i u tom kontekstu još jedanput da izvršna vlast nek radi svoj posao, a Parlament će raditi svoj posao i sasvim su jasno razgraničene nadležnosti i niko ne treba držati predavanje ovom parlamentu, bez obzira iz koje stranke dolazio. Znači, ja vas molim još jedanput, tako je, hvala vam. Ja sam, također, lično tražio od Predsjedništva da, poštujući ustavnu obavezu što hitnije imenuje predsjedavajućeg Vijeća ministra i imat ćemo priliku imenovanja, načina i razloga da možemo. Ja vas molim ministar Lagumdžija. Zaključujem informaciju i tačku. Vijeće ministra nema tačku dnevnog reda. Ima Predsjedništvo BiH.
Poslovnička intervencija.
Izvolite. Ja vas molim malo strpljenja.
Član 53. i 54. vrlo jasno govori o pravima članova Vijeća ministra u radu ovog parlamenta i ja bih vam sugerisao da to pogledate. Članovi Vijeća ministara imaju pravo po pozivu da učestvuju u radu sjednice, u skladu s Poslovnikom i sve što vam govore članovi Vijeća ministra imaju puno pravo u skladu sa Poslovnikom da govore o tome i nemojte članove Vijeća ministara tretirati ovdje kao neko ko vam je viška u ovom parlamentu a član 116. do član 120. Poslovnika, vrlo jasno definiše način, na koji možete tražiti ne povjerenje Vijeću ministara i kad se u skladu sa članom 116. do 120.izglasa ne povjerenje Vijeću ministara, tog trenutka prestaju naša prava i obaveze po članu 53. i 54. a sve ono što ste rekli o moralu dužan sam reći gospodine Malkiću radi digniteta profesora Matića, koji je ovdje, pogledajte stenogram, nemate pravo vi nazivati ljude kao što je profesor Matić kao ljude koji nisu imali moralno pravo da rede i proglašavati ih nemoralnim. Pogledajte stenogram, vidjet ćete šta ste rekli. Ja mislim da će vam biti žao kad pročitate šta ste rekli. 18
Opet replika Malkić. Još replika Grabovac i završavamo i dajemo pauzu do 14 sati.
Ja ne znam da li ću moći ponoviti, ali ja ponovo ću potvrditi da je nemoralan čin od svih onih koji su nametali onakav izvorni zakon ovim poslanicima. Odnosno onima koji ga nisu htjeli prihvatiti.
To je vaše rpavo da mislite. Hvala vam. Još jedanput poslanik Grabovac.
Ja ću replicirati na dvije stvari. Prvo na stvar, što sam jednom prije govorio, upozorio, sad ću ponovo upozoriti da ovdje ne postoji parlamentarni nadzor. U tom i jeste problem ponašanja Vijeća ministra, što ne razumi da Parlament je nadređen Vijeću ministara i nema parlamentarnog nadzora i ono nadzire Vijeće ministara, a Vijeće ministara ne nadzire Parlament gospodine ministre. Drugo, članak 53. i 54. da možete ovo govoriti ovo što vi sad govorite, što ste održali predavanje kad je u pitanju ko ima a ko nema parlamentarnu većinu, to će se vidjeti. Mi smo tražili da se izađe iz krize, a očito da postoje nesuglasice u postojećoj parlamentarnoj većini, jer one da postoje, da je suglasnost, onda bi se izašlo iz krize i predložilo bi se Predsjedništvu novog mandatara ili vršite obmanu naroda, nešto postoji. Ili nemate većinu ili vršite obmanu naroda. Lažete narod.
Poslanik Grabovac, svaka vlast ima svoje probleme. Dajte da izađemo.
Zato što su dobili povjerenje i imaju većinu da uspsotave i da funkcioniraju i ja tražim od vs gospodine predsjedavajući da ovdje zastupnici upravo imaju prioritet, prema tome, ovdje mora postojati parlamentarni nadzor a ne nadzor nad Parlamentom od izvršnog dijela vlasti.
Hvala na intervenciji poslanik Grabovac. Ja vas molim još jedanput, zahvaljujem se Predsjedništvu na informaciji. Predsjedništvo je dužno i jednostavno i obvezno prema Parlamentu, da u svakom momentu može i treba podnijeti usmenu ili pisanu informaciju. Znači, nije sporno i u tom kontekstu da čuvamo dignitet ovog doma i da omogućimo normalno funkcioniranja sistema vlasti. Znači, intervenisali smo oko Predsjedništva. Ja vas molim, završavamo. Prima se k znanju Informacija. Hvala vam, vidimo se u 14 sati. 19 [[PAUZA]] ...u ime komisije kolega Gligorić. Nema. Možemo li, nemamo nikakvih novih amandmana o kojima bi se Kolegij izjasnio. Znači možemo preći na glasanje. Kolega gligorić izvolite.
Gospodine predsjedavajući, kolege narodni poslanici, gosti, vi ste dobili izvještaj o Prijedlogu zakona o slobodnim zonama u BiH od strane Komisje za spoljnu trgovinu i carine.
Govori predsjednik Komisije vanjske trgovine i carine. Kolega Gligorić izvolite.
U međuvremenu, meni kao predsjedniku predsjedavajućem komisije, zaista se pojavio i pored one redovne procedure poslaničke koju mi imamo, potreba da se mijenja i, ako, kažem, kad govorimo o amandmanima i onu proceduru koja je prošla do tada kada je Komisija zasjedala, imali smo takvu poziciju. Mislim da bi bilo dobro, ako bi mogli možda da uvažite ovu činjenicu da kad govorimo o ovom zakonu, i ako smo možda propustili određenu proceduru, mi to odložimo za narednu sjednicu, jer ima dosta primjedbi koje su se pojavile u međuvremenu kao problematične koje bi trebalo rješavati. Ovo želim da kažem, zato, što sam kao predsjedavajući bio u prilici da kažem da će neko glasati protiv ili neće itd., ne bi bilo dobra praksa da dođemo u situaciju da se, da zakon ne prođe koji nam je veomap otrebam a da u tom slučaju bi imali takvu situaciju da šest mjeseci ne možemo praktično da ga stavimo na dnevni red i možda bi Parlament trebao uvesti, da tako kažem jednu nijansu, ako procjenjuje to kao što je to, posebno treba da prati naš Savjet ministra, ako se pojavi takva istuacija da može da predloži to i da možda u jednom novom krugu dođemo do ovog zakona kako bi izbjegli da kažem jednu neugodnost prema zakonu. Hvala vam.
Znači, prijedlog predsjedniče
Da predlagač razmotri ovu novonastalu situaciju i povuče za naredno zasjedanje. Mislim da bi to bilo veoma korisno da ne ulazimo u dalje ...
Hoće li neko u ime Vijeća ministra? Poslanik Banjac.
Poštovana gospodo, želim da iznesem stav SDS, Kluba poslanika, naravno, za što nećemo moći glasti za ovakav zakon. Mislim da to može da bude jedan od razloga 20 rpedlagaču da povuče zakon iz procedure. Navedeni pravni osnov u obrazloženju teksta predstavlja uporište za uređenje poslaovanja spoljno-trgovinski režim i carinski postupak slobodnih zona ali zadiranje i normiranjem u odredbe kompanijskog, upravnog, zemljišto stvarnog i investicijskog prava koje je u ingerencijama entiteta, ponuđeni tekst bez saglasnosti entiteta član 3. tačka 5. Ustava BiH, čini neustavnim. Za što? Projekti slobodnih zona nisu u principu izvozno uvoznog karaktera nego razvojno investicionog, čemu je materijalna osnova u ingerenciji entiteta. Drugi razlog. Uređenje materije slobodnih zona, može obuhvatiti uređenje predmetne materijle na nivou BiH i entitetskom nivou, ali zakonske odredbe i okviri propisa, moraju uvažavati nadležnosti koje dijele BiH i entiteti i kantoni. Slijedeće, uređenje zakona na BH nivou bi stoga moralo biti samo okvirni zakon, u kome bi se propisale smjernice entitetskim zakonima o slobodnim zonama. Poslednje, ponuđeni tekst nije sačinjen u skladu sa naprijed navedenim, tj. pored okvirnih odredbi sadrži i odredbe izvršnog karaktera, čime se entiteti razvlašćuju od ustavnog ovlaštenja, mislim na član 10.teksta. Ovo su gospodo razlozi, zbog kojih, mislim da ovaj zakon treba dograditi u skladu sa principima koje sam naveo, ukoliko se to ne može sada uraditi, a ne može, mi nećemo moći glasati za ovakav tekst iz razloga koje sam iznio.
Hvala poslanik Banjac.U ime Vijeća ministra, izvolite kolega.
Gospodo predsjedavajući, dame i gospodo poslanici, ja ne bih želio niti imamo ovlaštenje ulaziti u polemiku ili raspravu oko ovog zakona i njegove osnove za donošenje. Ja mislim da u svakom slučaju Ministarski savjet treba ispoštovati određene procedure koje su ovdje iznešene, uvažiti određene argumente koji su ovdje iznešeni i ja tražim samo da se ne razmatra danas ovaj zakonski projekat u drugom čitanju, nego da se odloži njegovo razmatranje do pribavljanja svih od mišljenja i svih potrebnih saglasnosti relevantnih faktora, da se na kraju krajeva dođe pred ovaj parlament za usvajanje.
Zahvaljujem se zamjeniku ministra gospodinuz Kragulju, u ime Vijeća ministara pod tačkom 3. Zakon o slobodnim zonama u BiH ćemo po mogućnosti razmatrati na prvoj sledećoj sjednici, uz normalno, aktivno učešće, odnosno pripremu materijala i ugrađivanje ovih sugestija i okvira u Zakon o slobodnim zonama u BiH. Znači, prelazimo na tačku 4. Ad.4. Prijedlog zakona o izmjenama i dopunama Zakona o izbjeglicama iz BiH i raseljenim osobama u BiH Ovo je, također, drugo čitanje. Nije bilo amandmana kod prvog čitanja. Imamo stav Komisije za ljudska prava. Predsjednik Osman Brka poslanik izvolite. 21
Uvaženi predsjedniče, uvažene kolege ministra, Komisija je na svojoj sjednici od 31.maja raspravljala o Prijedlogu ovog zakona i ona je predložila tri amandmana. Ja mislim, vi ste te sve materijale dobili na ranijim sjednicama i ja mislim, pošto je ovo Komisija jednostavno, jednoglasno prihvatila kao amandmane da budu prijedlog, na Prijedlog zakona Ministarskog vijeća. Ja mogu samo da ponovim da je amandman prvi na član 2. Prijedlog zakona briše se. Amandman drugi u stavu 5.na karju drugog, dodaje se nova rečenica koja glasi. Za prvih šest mjeseci povratinicima se obezbjeđuje naknada u visini prosječne mjesečne korpe po članu domaćinstva i amandman broj 3.član 12. Prijedloga zakona se briše. Komisija je jednoglasno usvojila stav da se Prijedlog zakona o izmjenama i dopunama Zakona o izbjeglicama BiH i raseljenim osobama u BiH, zajedno sa usvojenim amandmanima uputi Predstavničkom domu na raspravu i usvajanje. To je stav Komisije. Ja vjerujem da će se po ovom izjasniti predlagač pa ćemo onda vjerovatno imati šta kazati.
Zahvaljujem se predsjedniku Komisije. Čuli ste ova tri amandmana. Dobili ste ih 1.juna o.g. ali su ponovo podijeljeni na skupštinske klupe, s obzirom da neki poslanici nisu dobili, iskazali želju da toimaju pred sobom. Da li ima potrebe za raspravom oko ova tri amandmana. Da li se neko javlja za riječ? Poslanik Banjac.
Poštovana gospodo u ime Kluba poslanika SDS želim da vam saopštim slijedeće. Mi nismo ulagali amandmane napostojeći projekat zakona, iz razloga što bi to značilo totalnu preradu onoga što jeste i mi možemo prihvatiti samo ono što se odnosi na prenošenje ingerencija u izmjenama i dopunama zakona sa Ministarstva za civilne psolove i komunikacije na Ministarstvo za izbjeglice, imigraciju i azil. Samo to. Drugo, nema nikakvih opravdanja da se urade, jer je taj zakon usvojen u redovnoj parlamentarnoj proceduri, uz saglasnost svih stranaka, ukoliko bude zadiranja u drugu materiju, mi nećemo moći glasati za to.
Zahvaljujem se poslaniku Banjcu. Ministar Zubak je tražio riječ. Izvolite.
Svi se amandmani sveli na 2-3 rečenice. Mi se zahvaljujemo Komisiji i mislimo da se odista dobro radilo u Parlamentu i ove sugestije koje su iznešene i kroz amandmane ugrađene, mi akceptiramo, posebno kad je riječ o amandmanu 1 i kad je riječ o amandmanu 3. isto tako. Bojimo se da ovaj amandman 2 ne bismo, ja samo hoću da kažem da mi nemamo zaprvo sredstvas u Budžetu BiH da osiguramo prognanicima što se ovdje sugerira i ako bismo jako voljeli da im to osiguramo. Bojim se da ćemo utvrditi obvezu, a da država to neće moći ispuniti. Ukoliko se ova obveza odnosi na entitetske vlasti, mi nemamo ništa protiv ali bi to treblao tako regulirati. 22 Dakle, u osnovi se mi slažemo sa amandmanima, tu nema velikih razlika među nama, u okviru Komisije sudjelovali su našo predstavnici, dakle, amandman 1 da, amandman 3 da, ali za nas je jako upitan ovaj amandman 2. Ne zbog prava, nego zbog mogućnosti.
Zahvaljujem se ministru Zubaku. Predsjednik Komisije, poslanik Brka.
Članovima Komisije uvaženi predsjedniče,uvažene kolege, bilo je jasno da je ovaj problem prisutan o kojem govori ministar Zubak. Mi smo znali za taj problem i ja koji sam predložio taj amandman i Komisija ga je prihvatila o tome smo razmišljali, ali isto tako smo smatrali da se jednom mora zakonski regulisati to pravo ljudi. Smatrali smo da Ministrsko vijeće mora da uloži napor da uloži trud i da nađe ta sredstva, koja vjerovatno ne bi trebala da budu malena. Mi znamo da je tu poprilično sredstava, ali isto tako vjerujemo da Ministarsko vijeće je odgovorno i zna šta znači to za povratnika. Zbog toga ja sad u ime Kluba poslanika SDA tražim pauzu da se sastane Komisija. Ja ih pozivam u 218 gore da vidimo da odgovorimo na ovo što je ovdje rekao ministar Zubak. Ja mislim da Komisija treba da zauzme jedinstven stav, a ja znam svoj stav, jer ja sam predložio taj amandman. Molim vas pauzu pola sata.
30 minuta pauze. [[PAUZA]] Diskusiju oko amandmana na Zakon o izmjenama i dopunama Zakona o izbjeglicama iz BiH i raseljenim osobama u BiH, pauzu-stanku je tražio predsjednik Komisije poslanik Osman Brka.
Uvaženi predsjedniče, uvažene kolege, mi smoo držali sjednicu Komisije i na sjednici Komisije smo zauzeli slijedeći stav. Mi ostajemo pri ova tri amandmana i ostajemo pri onom amandmanu 2 na koji je gospodin Zubak imao primjedbu. Kao Komisija mi smo glasali sa 6 prema 2 zato da ostajemo pri amandmanu. Znači, Komisija ostaje pri njemu i ja kao predlagač, normalno, ostajem pri tom amandmanu. Međutim, na sugestiju predlagača, odnosno pomoćnika ministra da je došlo do prihvatanja, eventualno prihvatanja amandmana 1 i 3 do određenih neuslađenosti tekstova, mi smo kao Komisija danas prihvatili prijedlog predlagača da se zbog zbog nesklada koji prouzrokuje amandman 1 član 3. Prijedloga zakona mijenja, tako da glasi: Član 6. mijenja se i glasi: U odnosu na nadležnost organa vlasti u BiH izbjeglica iz BiH prestaje biti izbjeglicom iz BiH. Pod a) dobrovoljnim povratkom u ranije prebivalište i b) ako dobrovoljno na osnovu sveobuhvatnih i objektivnih informacija bitnih za izbor mjesta prebivališta odlučilo da se trajno nastani u drugo prebivalište u BiH, ili se trajno nastani izvan BiH. 23 Izbjeglica iz BiH, koja se vratila u BiH, a nije se ponovo nastanila u ranije prebivalište ili nije izvršila izbor drugog prebivlaišta u BiH, može ostvariti status raseljene osobe na način, uređen zakonima entiteta. Komisija ostaje pri amandmanima 2 i 3 usvojeni na 5. sjednici 31.maja 2001.godine. Komisija za ljudska prava, imigraciju,izbjeglice i azil predlaže Domu da usvoji zakon o izmjenama i dopunama Zakona o izbjeglicama iz BiH i raseljenim osobama u BiH sa amandmanima navedenim u izvještaju Komisije od 31.maja u ovom izvještaju. Ja bih još samo jednom vrlo kratko prokomentarisao ovaj amandman 2, koji će vjerovatno, zbog onoga koje je rekao gospodin Zubak tražiti velika materijalna sredstva samo vrlo kratko. Mi smo, zaista, bili svjesni i na prošloj sjendici i danas da je to tačno i da će to tražiti određena materijalna sredstva. Isto tako smo svjesni da Aneks VII godinama ne ide onim tempom koji treba da ide. Na ovaj način smo htjeli da ukažemo i Ministarskom vijeću i onim koji žele da se vrate, da se trebaju uložiti dodatni napori, za koje sam siguran, ja kao pojedinac ovdje, da će podržati i međunarodna zajednica i da će ona pokušati da pomogne u rješavanju ovog problema. Ja bih zbog toga zamolio Predstavnički dom, ne zbog toga što sam ja predlagač tog amandmana,nego zbog toga što je to, zaista, potreba jedna od najvećih potreba danas u nas u BiH, da direktno, na direktan način pomognemo povratak izbjeglih svih na svoje. Hvala vam lijepa.
Zahvaljujem se predsjedniku Komisije. Očito je da mi na nivou Predstavničkog doma nemamo puni stupanj saglasnosti za davanje povjerenja ovom zakonu o izmjenama i dopunama Zakona o izbjeglicama i raseljenim licima. Bila bi krajnja politička šteta da zakon ne dobije zeleno svjetlo ovog doma i da za šest mjeseci ne bude ponovo u parlamentarnoj proceduri. Moramo biti svjesni konsekvenci koje proizilaze iz čona glasanja i nemogućnsoti prihvatanja ovakvog zakona koji je dominantno temeljan zakon za realizaciju Aneksa VII i povratka svih na svoje i obnove multinaciofnalne strukture BiH, bez čega objektivno BiH neće moći funkcionirati u budućnosti. Znači, nije sporan temeljni politički cilj, ali objektivno, da li gospodin ministar Zubak.
Meni je žao što se nema razumijevanja za ovaj zakon i ako svi govore o tome da treba regulirati problematiku ove populacije. Budući da je to tako, ne preostaje ništa da mi zahtijevamo kao i u prethodnim slučajevima od ovog doma da se ovo skine s dnevnog reda.
Ja ne smatram za potrebu da se skine nešto ako amandmani koji su uloženi predlagač, eventualno ne može prihvatiti, ali ovo bi u ovom pravcu, čini mi se da je 24 ministar prije nego što je govorio u prošlom svom izlasku rekao, ako to prihvate entiteti, odnosno da se u obavezu njima, pa možda u ovom pravcu da obaveza iz ovog stava o nadoknadi povratnicima, da se zakonom reguliše da je to obaveza entitetimma na či se povratnici vraćaju i da entitet ima obavezu šest mjeseci u pravcu.
Ako sam ja dobro shvatio ne postoji unutar Parlamenta, ako sam ja shvatio gospodine predsjedavajući, ne postoji mogućnost u okviru Parlamenta da se da podrška ovom zakonu o izmjenama i dopunama Zakona, ako je to tako onda ga mi povlačimo. Što se tiče ovih samih amandmana, u komisiji je bio gospodin Nenadić, kao pomoćnik ministra i mi smo potpuno na strani onih koji predlažu taj amandman, samo ukazujemo na činjenicu, da mi u proračunu države BiH, zadugo nećemo imati sredstava da se te naknade realiziraju. Vi znate, između ostalog, evo ovo ministarstvo, ja ću vas podsjetiti, ovo ministarstvo, kada je usvajan proračun, smanjena su sredstva. Ja sam tad reagirao, pa su neki to krivo shvatili. Naš proračun može rasti u okviru države BiH u okviru rasta nacionalnog dohotka u BiH. To smo mi prihvatili MMF-a i tako će biti i u narednom razdoblju. Unatoč našim željama, naše mogućnosti nisu da to realiziramo, ili postoji druga mogućnost, da onaj dio sredstava koje smo mi namijenili za povratak da namijenimo za ove potrebe, ali onda nema povratka. Mi smo stavili u određeni okvir i izvan toga mi ne možemo dalje ići. Ako ovaj parlament pronađe sredstva i mogućnost da se to pitanje razriješi, pa mi smo zato da se pomogne izbjeglicama i raslejenim osobama koji se vraćaju svojim kućama da imaju ovu naknadu. Ne možemo mi biti protiv toga. No, ja sam shvatio gospodina predsjedavajućeg da mi uopće i ja ne želim da rapsrasvljam o amandmanima, jer iz ovog svega proističe, da u okviru doma, tako sam ja shvatio ne postoji dovoljna većina da se zakon prihvati, kao u slučaju prethodnih zakona. Ako je to tako, onda bolje da zakon povučemo, da opet ne trošimo šest mjeseci. Ja sad ne znam je li to tako stanje. Ako nije takvo stanje, ako je riječ o amandmanima, mi prihvaćamo ono što Predstavnički dom izglasa. Što se tiče nas nema nikakvih problema.
Mi smo dužni izjasniti se o amandmanima Komisije koja je ostala pri svojim amandmanima, promijenila tekst amandmana 1 i sve je jasno. Izvolite predsjedniče.
Samo da kažem, nama je drago što smo se uskladili oko amandmana 1. Amandman 2 nije problematičan što se tiče zakonskog rješenja. Problematičan je što se tiče mogućnsoti.
Obezbjeđenja finansijskih sredstava. Zahvaljujem se gospodine ministre.
Meni je žao što moram često da izađem, jednostanvo osjećam potrebu zatim. Mislim da sam ja bio vrlo jasan i maloprije. Meni je sasvim jasno, da u budžetu nema 25 sredstava za ovo, bar onoliko koliko je potrebno. To ministar nije trebao ni da kaže, to ja znam i to vi svi znate, ali isto tako znam da ima način, na drugi način da se obezbijede ta sredstva. To je toliko urgentan problem, da ja neću da vjerujem jednsotavno, neću da vjerujem da i međunarodna zajednica i desetine i desetine humanitarnih organizacija, da ne kažem stotine, koje rade po BiH, neće i da se ne trebaju uključiti u rješavanje ovog problema zajedno sa Ministarskim vijećem i sa svim onim snagama koji žele napredak u ovoj oblasti u BiH prema svim građanima BiH i ne prihvatam, jednostavno činjenicu da ako dobijamo jedan zadatak da unaprijed kažemo da ga ne možemo uraditi. Ja tvrdim da ima snaga u ovoj zemlji i u Ministarskom vijeću, čak tvrdim da ima snaga da će za ovo izboriti da se ovo uradi. Nisam zato da, ako naiđemo na zid odmah kažemo nećemo ni pokušati to uraditi. Ja tvrdim, uz dobru volju svih progresivnih snaga, koji žele BiH dobro da se ovo može riješiti. Ne kažem da će ga biti lako riješiti, ali da će biti rješivo to tvrdim i zbog toga ja bih molio da se o tom amandmanu i o tom zakonu danas izjasnimo a ne da ga povlačimo sa izjašnjavanja.
Raspravlju nastavljamo. Poslanik Grabovac.
Gospodine predsjedavajući, gospodo zastupnici, veoma je interesantno da se zalažemo i da smo zbog, uprvo amandmana koji se ticao izbjeglica nismo usvojili, navodno, nismo prihvaćali izborni zakon, a danas kad imamo Prijedlog, odnosno amandman na izmjene i dopune Zakona o raseljenim osobama, ne možemo prihvatiti taj dio koji govore da tim ljudima osiguravamo šest mjeseci, jednu prosječnu da kažem korpu da mogu preživjeti. Nije mi jasno šta hoćemo. Hoćemo li mi vraćati te izbjeglice u jendom govorimo da hoćemo i zbog toga tonismo uradili u drugoj dolazimo u situaciju da ne možemo to osigurati. Možemo li, to osigurati? Moj prijedlog je Ministarskog vijeća da ide putem programa Svjetske banke a kroz projekte socijalne pomoći, koji su bili u projektima sosaka 1 i sosaka 2 i vrlo interesantno kud se ta sredstva usmjeravaju, ako nisu baš za kategorije koje se tiču izbjeglica a ta sredstva dobija BiH i njene entitetske vlade. Mislim da bi bilo to dobro i ako znamo da je ovo teško osigurati, ali i kad je proračun bio, ako se temeljilo na povratku, a temeljilo je se, barem Alijansa je tako iznosila, da temelji da se svi povrate na svoje, onda je morala i pretpostaviti i vidjeti što je to potrebno da se ostvari održivi povratak, a održivi povratak nije ni ovo, ali jeste malo ublaženo, eto za šest mjeseci ljudima ćemo osigurati, barem da imaju kruha i da mogu preživjeti oni i njihova obitelj. Ako ne možemo to, onda mislim da je u istinu sramota da vodimo uopće ovaj narod, jer u istinu ga lažemo i pričamo mu jedno a u stvarnosti dešava se drugo. Kad je u pitanju većina, pa vjerovatno imate većinu. Jer, i Vlada odnosno Ministarsko vijeće je stvoreno na osnovu te većine. Moj prijedlog je da se ne skida ovaj zakon, da on ide na glasanje. 26
Hvala vam na plementitim nastojanjima da osmislimo zakon i da pomognemo onima kojima je najteže u BiH u smislupovratka u njihove domove i na njihova ognjišta. Poslanik Bilbija.
Poštovani predsjedavajući u ovoj pauzi klub je razmatrao sva ova pitanja i s obzirom na ne potvrđene saglasnosti između Komisije i predlagača i na ove neke nove momente koji su došli i pojašnjenja koja svi poslanici nisu ni dobili, stav kluba je da predlagač povuče zakon, da mu ostavimo određeno vrijem da obavi konsultacije tamo gdje treba da postigne saglasnost sa Komisijom i da ide sa takvim jednim tekstom, da ide sa novim prijedlogom izmjena i dopuna Zakona o izbjeglim i raseljenim licima.
Zahvaljujem se poslaniku Bilbiji. S ovim, ja mislim da smo zvršili rspravu, međutim, tvrdoglava je činjenica, Komisija insistira da se Dom izjasni i to treba poštovati i idemo na izjašnjavanje o amandmanima Komisije. Amandman 1 koji je dijelom korigiran i usaglašen. A to je član 6.mijenja se i glasi: u odnosu na nadležnost organa vlasti u BiH izbjeglica iz BiH prestaje biti izbjeglicom iz BiH a) dobrovoljnim povratkom u ranije prebivalište b) ako je na dobrovoljno na osnovu sveobuhvatnih i objektivnih informacija bitnih za izbor mjesta prebivališta odlučio da se trajno nastani u drugo prebivalište u BiH ili se trajno nastani izvan BiH. Izbjeglica iz BiH koja se vratila u BiH, nije se ponovo nastanila u ranije prebivalište ili nije izvršila izbor drugog prebivališta u BiH, može ostvariti status raseljene osobe, na način uređen zakonima entiteta. Ja vas molim da se izjasnimo o amandmanu. Ko je za? Hvla vam. Ko je protiv? Nemamo nikoga protiv. Ko je suzdržan? Hvala vam. Nužno je i potrebno entitetsko glasanje. Ko je sa područja RS za ovaj amandman. Ko je za? – 3 Ko je sa područja Fededracije za ovaj amandman? – Zahvaljujem se. Jasna je situacija, od prisutnih 36 poslanika za je glasalo 26 – ima se relativna većina. Po entitetskom glasanju, iz Federacije za 23 – sa područja RS bilo je za 3. U tom kontekstu nije dobio entitetsku većinu. Možemo dati sat pauze da bi se Kolegij pokušao usaglasiti. Ja predlažem da unaredna tri dana Kolegij preuzme obavezu iz Poslovnika u smislu pokušaja usaglašavanja ovih amandmana od strane Kolegija. Znači, amandman 1 nije dobio. Znači, amandman 1 ide na usuglašavanje od strane Kolegija. Hvala vam. 27 Amandman 2. Amandman 2 vam je poznat. Znači u članu 5.na kraju drugog stava dodaje se nova rečenica koja glasi: Za prvih šest mjeseci povratnicima se obezbjeđuje naknada u visini prosječne mjesečne korpe po članu domaćinstva. Čuli smo argumente i ministra i argumente Komisije. Ko je za ovaj amandman? Ko je protiv? – nema niko protiv. Ko je suzdržan? Entitetsko glasanje. Ko je sa područja Federacije za? Ko je sa područja RS za? – 1,2,3 Identična situacija i ovaj amandman proglašavam da ide na usaglašavanje u naredna tri dana od strane Kolegija Predstavničkog doma Parlamentarne skupštine. Nije dobio entitetsku većinu, ima relativnu većinu i obaveza je po Poslovniku usaglašavanje. Amandman 3. Prijedlog zakona, član 12. Prijedloga zakona se briše. Ko je da se usvoji ovaj amandman 3.? Ko je za? Ko je protiv ovog amandmana 3? – nema niko protiv Ko je suzdržan? Ko je sa područja RS za ovaj amandman? – ponovo 3 glasa Ko je sa područja Federacije za ovaj amandman 3? Identična situacija. U prvom krugu glasanja za je glasalo 26, dobio većinu u prvom krugu glasanja. U drugom krugu glasanja po entitetima nije dobio potrebnu većinu i, također, doživljava istu sudbinu kao i prethodna dva, ide na usaglašavanje na Kolegij Predstavničkog doma Parlamentarne skupštine BiH. Obavezni smo da glasamo u cjelini o zakonu koji je pred nama. Amandmani idu na usaglašavanje. Ko je zato da se zakon o izmjenama i dounama Zakona o izbjeglicama iz BiH i raseljenim osobama u BiH da povjerenje i ko je za, za zakon koji je u tekstu koji je pred nama. Amandmani idu na usaglašavanje. Ma možemo mi glasti za zakon, za što ne.
Gospodo poslanici, cijenjeni gosti, nemojte da ulazimo ponovo u bespotrebne probleme. Ne može se glasati o zakonu ako su još u proceduri parlamentarnoj amandmani a oni su u proceduri. Treba ići na usaglašavanje, vratiti se, glasati ponovo pa onda glasati zakon.
Možemo li tako relaksirati gospodine Banjac.
Ne, ne relaksirati, nego jedino je moguće tako. 28
Ne, ne, ima i drugi način.
Dobro, radite vi kako hoćete. Ja upozoravam Parlament i skrećem pažnju da se radi protiv Poslovnika.
Poslovnikom, ova situacija nije u cjelosti definirana. Znači, nakon usvajanja ili odbijanja ovog zakona, za slučaj usvajanja, nakon usaglašavanja amandmana, ukoliko se usaglase, amandmani mogu, postaju sastavni dio zakona koji smo izglasali. Ako se ne usaglasi ide na glasanje na narednu sjednicu Predstavničkog doma Parlamentarne skupštine. Ima sasvim drugi kriterij. Možemo i na ovakav način, nije nikakav problem. Znači, ne griješimo, idući put ćemo se izjasniti za slučaj da Kolegij nema jedinstven stav oko toga i jednostavno i o zakonu. Prihvaćamo ovo. Ništa se ne mijenja. Idemo na usaglašavanje amandmana i na idućoj sjendici, nakon usaglašavanja amandmana ili odbijanja idemo na glasanje i o amandmanima i o zakonu. Hvala vam. Ad.5. Zahtjev za razmatranje po hitnom postupku član 104. Poslovnika a) Prijedloga zakona o zaštiti potrošača u BiH b) Prijedloga o izmjenama i dopunama Zakona o carinskoj tarifi c) Prijedlog zakona o industrijskom vlasništvu u BiH i d) Prijedlog zakona o autorskim pravima i drugim srodnim pravima u BiH Da li ima potrebe Komisije da, to je 104. Možemo ići na sam čin glasanja. Izvolite. Poslanik Bilbija.
S obzirom da evropski parlamenti ne poznaju skraćeni postupak, a i uzimajući u obzir prethodnu svu našu raspravu u poslednjim mjesecima, naš klub je na tom stavu da hitni postupak, odnosno član 104.ne donosi neko brzo rješenje i često nam se desi i idemo po članu 104.a onda uopšte ne usvojimo neke od zakona. S obzirom da, recimo u danskom Parlamentu postoje čak tri čitanja oko jednog zakona, mislim da bi bolje bilo da idemo u redovni postupak. Međutim, u ovom slučaju, pošto je za Prijedlog zakona, o izmjenama i dopunama Zakona o carinskoj tarifi BiH da ne bi kočio neke svjetske procese, predlažem da, odnosno stav je kluba da mi u ovom slučaju možemo izvršiti iznimku i da bi bilo potrebno da ide po članu 104.tačka b. a za ostale tačke ovog prijedloga, tačke 5 mi predlažemo da ide u redovan postupak, kako bi koristili sve svoje poslaničke mogućnosti i da bi završili pojedine zakone. Hvala vam. 29
Zahvaljujem se poslaniku Bilbiji. Ja vas molim da poštujemo Vijeće ministara, koje je uputilo ove zakone po proceduri člana 104.po hitom postupku. Ispoštovali smo sve faze, samo što su bile skraćene i u tom kontekstu, mislim da ne bi bilo uputno, ukoliko nema drugih argumenata s aspekta odgađanja.
Glasajmo o svakom zakonu.
Normalno, tako ćemo i uraditi. a) Prijedlog zakona o zaštiti potrošača u BiH. Ko je za? Da, da po hitnom postupku. Ko je protiv? Ima li neko suzdržan. Potrebno je entitetsko glasanje Ko je sa područja RS za? – 3 Ko je sa područja Federacije za? Ovaj zakon, također, ima relativnu većinu. Nije dobio entitetsku većinu i doživljava istu sudbinu kao i amandmani. Entitetsku većinu nije dobio, znači nije potrebno usaglašavanje, s obzirom da se radi o članu 104. i ide u redovnu proceduru. b) Prijedlog zakona o izmjenama i dopunama Zakona o carinskoj tarifi BiH. Ko je za? Ima li neko protiv? Ovo je samo da ide po hitnom postupku, još ne glasamo o zakonu. Ko je protiv? Ko je suzdržan? Okej. Od 36 glasalo za 35 i samim tim smo izbjegli i entitetsko glasanje. Konstatujem da je Prijedlog zakona o izmjenama i dopunama Zakona o carinskoj tarifi BiH prihvaćen da ide po članu 104. Hitnom postupku. c) Prijedlog zakona o industrijskom vlasništvu u BiH. Također, po hitnom postupku članu 104. Ko je za? Ko je protiv? Suzdržanih? – 1,2,3 Ko je sa područja RS za? – 3 Sa područja Federacije za? Hvala vam. Konstatujem da zakon nije dobio potrebnu entitetsku većinu, odnosno prijedlog da se razmatra po hitnom postupku članovima 104.što znači Prijedlog zakona o industrijskom vlasništvu u BiH ide u redovnu proceduru, redovan postupak, i d) Prijedlog zakona o autorskom pravu i drugim srodnim pravima u BiH Ko je za da se razmatra po hitnom postupku člana 104.? Ko je protiv? 30 Ima li neko suzdržan? - 2 Imamo entitetsko glasanje Ko je sa područja RS za? – 3 uobičajeno tri glasa. Ko je sa područja Federacije za? Konstatujemo da Prijedlog zakona o autorskom pravu i drugim srodnim pravima u BiH u prvom grugu glasanja za je bilo 24 – protiv 10 – suzdržano 2. Međutim, nije dobio entitetsku većinu. Sa područja Federacije glasalo je 21 – sa područja RS glasalo je za 3 i u tom kontekstu i ovaj zakon ide u redovnu proceduru. Nije dobio zeleno svjetlo za primjenu člana 104. Poslovnika o radu Predstavničkog doma. Možemo preći na tačku 6. Ad.6.Davanje saglasnosti za ratifikaciju međunarodnih sporazuma od a) do d) a)Sporazum između Bosne i Hercegovine i Rumunije o unapređenju i recipročnoj zaštiti investicija Imamo Izvještaj Komisije za vanjske odnose, ima li potrebe, i Komisije za finansije i budžet. Nema potrebe da se. Možemo preći na samo izjašnjavanje? Ima li neko diskusiju? Nemamo. Molim vas pod a) Ko je zato da se Sporazum između Bosne i Hercegovine i Rumunije o unapređenju i recipročnoj zaštiti investicija usvoji i ratifikuje? Hvala vam Očigledgno je. Ko je protiv slučajno? Hvala vam. Ima li neko suzdržan? Hvala. Bili smo jednoglasni i ratificirali Sporazum između Bosne i Hercegovine i Rumunije o unapređenju i recipročnoj zaštititi investicija. Glasalo 36 poslanika. Hvala vam. b) Sporazum o unapređenju i zaštiti investicije između Bosne i Hercegovine i Republike Makedonije. Gotovo identičan Sporazum. Imamo i Izvještaj Komisije za vanjske poslove i Komsiije za finansije i budžet. Ko je zato da se ovaj sporazum ratifikuje? Hvala vam. Ima li neko protiv? Neko suzdržan? Hvala. Nedžad Šešivarević, intervencija. 31 Da kažem samo da smo takođe usvojili Sporazum o unapređenju i zaštiti investicije između Bosne i ercegovine i Republike Makedonije. Glasalo 36 poslanika, prisutno 36.
Poštovane dame i gospodo. Ovo nije intervencija ni na što nego samo još jedno upozorenje, pošto ovdje vidim da imaju predstavnici Vijeća ministara. Ponovo u ime Komisije za fiansije i budžet kažem, u koliko ponovo se na poziv Komisije ne oglase i ne budu prisutni predlagači zakona Komisija će tražiti da se ovo skine sa dnevnog reda u buduće. Ovo 4-5 put intervenišem. Gospodo molim vas, na vrijeme pozovemo. Još nikad niko nije bio od predlagača. Ne tražimo da bude ministar. Nije bitno. Samo da upute nekoga ko će zastupati predlagača. Bili ste samo jednom i to ovdje 5 minuta pred parlament. Hvala lijepo.
Zahvaljujem se predsjedniku Komisije. Mi imamo ustaljena pravila funkcioniranja komisija i Predstavničkog doma. Znači stav važi ukoliko nema pomoćnika ministra, zamjenika ministra, ministra da brani dokument, odnosno sporazum ili zakon da jednostavno i ne razmatra to na dnevnom redu koji je u tom danu na sastanku komisije. c) Sporazum između Bosne i Hercegovine i Republike Hrvatske o načinu korištenja i održavanja željezničke pruge Bihać-Knin i obavljanju nadzora od strane državnih graničnih organa Takođe, Sporazum koji je doživio ocjenu dvije komisije, odnosno Komisije za vanjske poslove. Da li ima? Hvala vam. Nema. Ko je zato da se ratifikuje ovaj sporazum? Hvala vam. Ima li neko protiv? Suzdržan? 37 poslanika je glasalo za i time smo ratifikovali Sporazum između Bosne i Hercegovine i Republike Hrvtske o načinu korištenja i održavanja željezničke pruge Bihać-Knin i obavljanju nadzora od strane državnih graničnih organa. d) Ugovor o određivanju graničnih prelaza između Bosne i Hercegovine i Republike Hrvatske Takođe imamo mišljenje komisija. Hvala vam. Ko je zato da se ratifikuje ovaj sporazum, odnosno ugovor? Hvala vam. Ima li neko protiv? Hvala Suzdržan. Znači možemo konstatirati 37 poslanika je glasalo za da se ratifikuje Ugovor o određivanju graničnih prelaza između Bosne i Hercegovine i Republike Hrvatske. 32 Ad.7. Informacija o stanju u oblasti imigracija i azila Da li gospodin ministar želi kazati nekoliko riječi. Ministar Zubak. Izvolite.
Hvala. Dame i gospodo zastupnici pred vama je prvi puta jedna ovakva informacija u kojoj mi na temelju podataka s kojima raspolažemo dajemo sliku u oblasti imigracija i azila. U pismu koje je vama dostavljeno vidjeli ste da je ovu informaciju usvojilo Vijeće ministara, a isto tako da je ona dostavljena ne samo ovom domu, nego i Predsjedništvu Bosne i Hercegovine. Predsjedništvo Bosne i Hercegovine je razmatralo ovu informaciju, usvojilo i podržalo set mjera i aktivnosti koje se planiraju poduzeti da bi se stanje u ovoj oblasti dovelo u red. Ja ne bih ponavljao podatke koji su sadržani u ovoj informaciji, ali bi samo želio kazati da smo mi informaciju radili u 4-tom mjesecu ove godine i ocjene koje su iznesene ovdje temelje se na tim podacima. One podatke koje smo u međuvremenu dobili od Državne granične službe, zapravo ne, su takve da ocjene koje su ovdje iznesene uopće ne trebamo mjenjati. Nastavljamo dakle s ovom tendencijom i dalje da se prostro Bosne i Hercegovine od onih koji ovamo uđu na legalan ili ilegalan način zapravo koristi kao teritorij preko kojeg se ide u druge zemlje, odnosno, prije svega u Zapadnu Evropu. No, ja o tome ne bih govorio, ja bih samo htio da kažem da vam zapravo kažem, da smo od ovih mjera koje smo mi ovdje predvijedli da poduzmemo i aktivnosti, već jedan dio realizirali. Naime, mi smo uspostavili kontakte sa odgovarajućim institucijama Republike Hrvatske i otpočeli smo razgovore na temu redefiniranja Sporazuma o ...( readmisiji) koju smo snjima zaključili i započeli smo razgovore sa jednim brojem međunarodnih organizacija koje su ovdje i u funkciji su da se ova pojava trgovine ljudima, tranzit imigranata itd. regulira. Dakle u tijeku su razgovori s njima i mi smo njima ponudili jedan, nekoliko zapravo, ne jedan, projekata od kojih jedan ima veoma velike izglede da bude u finansijskom smislu podržan, to je projekt izgradnje, odnosno rekonstrukcije postojećih objekata za prihvatni centar, odnosno za centar za prihvat azila. U koliko to pitanje razrješimo, ja mislim da ćemo mi biti u stanju da se efikasnije borimo protiv ove pojave. Naime, nama je sada temeljni problem taj što imigrante koje nam vraćaju iz Republike Hrvatske nemamo gdje smjestiti, niti imamo novaca mi predviđenih u proračunu da ih deportiramo, odnosno da ih vratimo u njihove zemlje porijekla. U pravilu smo te ljude smještali u postojeće izbjegličke centre. Vi vidite da je ovdje broj izbjegličkih centara koji su naznačeni i ti izbjeglički centri su bez ikakve sigurnosne kontrole. Faktički mi nismo ništa učinili da bi onemogućili nastavak njihovog puta prema Zapadu. Naime, oni bi jednu noć ili dvije prenoćili u izbjegličkom centru, a zatim bi uspostavili ponovo vezu sa onim ljudima koji ih transportiraju prema Zapadu i nastavili istim putem. Imamo osoba koje su nekoliko puta uhvaćene u Republici Hrvatskoj i vraćeni, upravo iz tih razloga što unutar Bosne i Hercegovine nismo imali odgovarajući prihvatni centar u kojem bi zadržali te ljude dok se ne utvrdi njihov identitet i dok se ne osiguraju sredstva za njihov transport, odnosno deportaciju u zemlje porijekla. Kao što sam dakle rekao na putu smo da riješimo taj problem, a inače sav ovaj set mjera koje smo predložili, a koje su u iskljuvoj nadležnosti ovog ministarstva mi 33 smo započeli, a koji su u sferi pravne regulative mi smo počeli rješavati i mi se nadamo da ćemo uskoro tu pravnu regulativu do kompletirati. Na putu smo dakle da postignemo sporazum, odnosno da nađemo donatore za izgradnju prihvatnog centra i na putu smo da završimo razgovore sa Republikom Hrvatskom kako bi smo ovaj sporazum redefinirali. Osim toga mi smo dali inicijativu posredstvom Ministarstva vanjskih poslova Saveznoj Republici Jugoslaviji da s njima sklopimo ugovor o readmisiji. To je vrlo značajno i mi smo sudjelovali na sjednici, u Zagrebu je to bilo, Trečeg stola Pakta za stabilnost na kojem je još jedanput potvrđeno da je ovo regionalni problem, a ne problem Bosne i Hercegovine ili Hrvatske ili Jugoslavije ili ovih svih zemalja pojedinačno. Mi sami ne možemo riješiti taj problem ukoliko se problem ne razrješi na razini ove regije. Između ostalog to pretpostavlja da uskladimo i svoje vizne režime. I u tome smislu je Vijeće ministara već pokrenulo odnosno Ministarstvo vanjskih poslova pokrenulo inicijative i mi ćemo, ja se nadam uspjeti uskladiti vizne režime na razini regije i nadam se da ćemo naš vizni režim u dobroj mjeri uskladiti sa viznim režimom Evropske Unije. Ako to realiziramo, očekujemo i nadamo se zapravo da bismo mi tijekom ove godine u dobroj mjeri uspjeli da se uhvatimo u koštac sa ovom problematikom, odnosno da presječemo tokove nelegalne imigracije preko teritorije Bosne i Hercegovine. Svakako da je ovdje važno pomenuti iako Državna granična služba nije u izravnoj nadležnosti ovog ministarstva da su osigurani donatori da se osposobi dalje, poboljša materijalna tehnička i druga osposobljenost Državne granične službe. Prema tome i s te strane očekujemo da će se poboljšati stanje i da ćemo biti efikasniji ukupno kao država, odnosno društvo u szbijanju ove pojave. Na putu smo isto tako da razrješimo problem privremenog smještaja osoba ženskog pola koje su ovdje se dovode iz nekih zemalja i koje služe i koje su u ovim barovima noćnim lokalima i koje se bave ovdje prostitucijom. Naime i tu smo ponudili konkretne programe i vrlo vjerojatno da smo i osigurali donatore tako da ćemo, nadam se i taj problem uspjeti razrješiti. Ovo što sam vam rekao dakle je samo dopuna Informaciji, a mi od vas tražimo, u koliko vi imate sugestija i prijedloga u kojoj bi smo još mjeri i aktivnosti trebali poduzeti da nam date u tom smislu ne samo podršku za ovo što smo ovdje predvidjeli, nego da nam date u tom smislu odgovarajuće preporuke kako bismo kao Ministarstvo skupa sa drugim ministarstvima, jer ovo nije isključivo naša nadležnost, konačno ne može se kazati konačno, ali u dobroj mjeri ovu problematiku razrješili. Hvala.
Hvala gospodinu ministru na izlaganju i konzistentnoj informaciji koja je danas pred nama u smislu da je uistinu sa visokim nivom upotrebljene vrijednosti. Predsjednik komisije za imigracije i azil, poslanik Osman Brka.
Uvaženi predsjedniče, uvažene kolege, Komisija za ljudska prava imigraciju, izbjeglice i azil je danas razmatrala Informaciju o stanju u oblasti imigracije i azila. 34 Komisija za ljudska prava imigraciju, izbjeglice i azil na svojoj 6 sjednici održanoj 6. jula 2001. godine razmotrila je Informaciju Vijeća ministara za Bosnu i Hercegovinu o stanju u oblasti imigracije i azila. Komisija je konstatovala da je dobro što se pred Domom našla jedna ovakva informacija u kojoj je na jednom mjestu sagledana i sumirana problematika iz oblasti imigracije i azila. Komisija predlaže Domu da prihvati informaciju s predlogom mjera koje su u istoj navedene. Sad koristim priliku da dvije stvari kažem, poslije ovog izlaganja gospodina Zubaka. Naime, ja se radujem da Granična služba ove države iz dana u dan postoje bolja i ja se nadam da će u tom pogledu ići stvari kako treba i da ćemo se manje sretati sa ovakvim problemim u idućim godinama. Ja se iskreno tome nadam. Međutim, nešto mi je malo zasmetalo pa zato ovo hoću da kažem. Zaista ovdje ima jako puno problema. I sad iznešen gospodin Zubak jedan problem koji je zaista problem – problem prostitucije ovdje. Za rješavanje tog problema naće se dotacija. Za rješenje korpe za izbjeglice ne mogu se naći dotacije. Meni je to ne prihvatljivo.
Zahvaljujem se poslaniku Brki. Ko se dalje javlja za riječ? Poslanik Šarganović.
Iz ove kvalitetne informacije vidjeli smo da su granice u Bosni i Hercegovini jače i bolje obezbjeđene na Zapadu, nego na Istoku. I šta se dešava. Tamo gdje su šuplje ulazi ogroman broj azilanata, a tamo gdje su kvalitetno obezbjeđene, treba sada te iste azilante vračati. Ne srazmjerno u obezbjeđenju Državne granice na cijelom području Bosne i Hercegovine dovodi do ovakvih trenutnih rezultata. Pored ovih predloženih mjera bih predložio da naše ministarstvo, resorno zatraži pomoć, konkretnu od zemalja koje imaju ogromno iskustvo, znanje, opremu i tehniku u ovom domenu državnog ustrojstva, a to su prije svega Engleska u okviru Evropske Unije i SAD. Sigurno je da oni mogu konkretno nam pomoći na temu obezbjeđivanja kvalitetnih i iskusnih kadrova koji bi na terenu u Bosni i Hercegovini educirali naše ljude uz kvalitetnu opremu i normalno uz brže jačanje Državne granične službe i kadrovski i materijalno i stručno. Smatram isto tako da bi bio dobar prijedlog da ovo ministarstvo u okviru Pakta stabilnosti radnog stola koji tretira ovu problematiku izađe sa kvalitetnim programom i dodatno obezbjedi sredstva za zaštitu granica Bosne i Hercegovine, aerodroma itd. gdje inače se dešavaju ulasci u Bosnu i Hercegovinu. Isto tako smatram da je neophodno, onima koji su već uspjeli kroz šuplje granice i aerodrome ući u Bosnu i Hercegovinu obezbjediti ljudski kvalitetan smještaj do ekstradicije ili povratka tamo odakle su došli ili rješavanja na neki drugi način njihovih problema. Unsko-Sanski kanton je opterećen svojim problemom. Predlažem resornom ministarstvu da vidi šta tamo može da napravi da se poboljša situacija po ovom pitanju. Što se tiče trgovine ženama smatram da tu treba uvezati još i ostala ministarstva na nivou Bosne i Hercegovine, kantonalne i entitetske MUP-ove kako bi se toj počasti čim prije stalo na kraj. Toliko, hvala. 35
Zahvaljujem se poslaniku Šarganoviću. Poslanik Gligorić.
Dame i gospodo, želim u ime Kluba da kažem da je informacija zaista kvalitetno urađena od strane Ministarstva, odnosno Savjeta ministara, da se na bazi informacija koje imamo može izvući mnogo korisnih zaključaka, da je naravno i predloženo mnogo korisnih mjera. Klub želi isto tako da se pridruži u smislu sugestija da bi ta informacija bila kompletnija kako bi se ovo važno pitanje riješilo našim zajedničkim učešćem. Podaci o ilegalnoj imigraciji stranih državljana koji preko teritorije Bosne i Hercegovine nastoje preći u zemlje Zapadne Evrope ukazuju zaista da je Bosna i Hercegovina postala tranzitni centar dobro organizovanog međunarodnog kriminala koji se bavi krijumčarenjem ljudi. Poznati su ti tipovi ilegalne imigracije koji su ovdje obrađeni, a radi se o 4 tipa. Legalan ulazak u Bosnu i Hercegovinu i legalan prelazak u zemlje Zapadne Evrope, ilegalan uzalak u Bosnu i Hercegovinu i ilegalan prelaz u zemlje Zapadne Evrope. Legalan ili ilegalan ulazak u Bosnu i Hercegovinu i ilegalan ostanak u Bosni i Hercegovini i četvrti zahtjev za azil kao mogućnost za ilegalan u zemlje Zapadne Evrope. Uzroci kako mi vidimo trenutne situacije jesu postojeći vizni režim, poroznost državnih granica, nedostatak kompletne zakonodavno pravne regulative, ne postojanje prihvatnih centara za strance, nedostatak finansijskih sredstava, nedovoljno materijalno tehnička opremljenost i kadrovska osposobljenost i koordinacija organa koji se bave problematikom stranaca. Zato Klub predlaže mjere – usvajanje novog viznog režima; jačanje Državne granične službe: izrada i donošenje podzakonskih akata koji su definisani Zakonom o imigraciji i azilu Bosne i Hercegovine, jer je nedopustivo da nemamo podzakonskih akata u odnosu na donošenje Zakona koji je 1999. godine donesen iako imamo formiranu radnu grupu i od 4 ona pravilnika samo jedan je praktično usaglašen; zaključivanje sporazuma o rad Misiji sa SR Jugoslavijom; formiranje centra za prihvat stranaca; obezbjeđenje finansijskih sredstava za zbrinjavanje deportacija, mislimo na ovaj humani dio koji treba da je naglašen, s obzirom da su obično ljudi žrtve ili na drugi način prisutni i naravno tehničko-kadrovsko jačanje kao veća koordinacija svih organa koji se bave problematikom stranaca. Ovdje želimo isto ukazati na Deklaraciju zagrebačkog samita zemalja procesa stabilizacije i udruživanja koji su se obavezali da 2002. godine međusobno zaključe sporazume o regionalnoj saradnji po pitanjima azila i imigracije o čemu je i gospodin ministar Krešimir Zubak govorio. Evo, ovo je doprinos Kluba da bi se ovo pitanje još bolje riješilo.
Zahvaljujem se poslaniku Gligorijeviću na korisnim sugestijama, uistinu na dopuni ovog materijala. Da li se još neko javlja za riječ? Poslanik Banjac. 36
Poštovana gospodo, mi pred sobom imamo podatke na koje baš ne obraćamo puno pažnju. Naime, iako je ova informacija da kažem dobro došla, ali ona je novijeg datuma i ne znamo šta se u ovoj oblasti događalo ranije. Pa mi smo informirali Ministarstvo za izbjegla i raseljena lica imigraciju i azil da bi smo vidjeli šta se događalo od 1991. pa na ovamo. Naravno da je teško doći do tih podataka, ali činjenica jeste da nikom ne zapinju za oči podaci da je Aerodrom Sarajevo posebno šupalj i da niko ne obraća pažnju na tu činjenicu, a stalno ističemo kako Državna granična služba nije još zauzela prostor i zato se stvaraju problemi. Samo ilustracije radi na stranici 6 ovog teksta spominje 14.316 državljana Irana koji su u 2000 godini ušli preko Aerodroma Sarajevo. Na istom graničnom prelazu ušlo je 14.117 državljana Turske, a izašlo samo 4.120 i u 2001. godini taj trend se nastavio. Taj problem Aerodroma Sarajevo niko ne spominje. Kako to ljudi, sve je ograđeno, sve lijepo uređeno. Kako je moguće da se tako stvari događaju baš na tom mjestu? Mislim da je isto tako važno da je izlaz i ovdje se samo navodi ... (nova traka)..granični prelaz sa Republikom Hrvatskom. Izašlo 6.770 ljudi, nazad se vratilo 4.100, gdje su ostali, šta rade? Ovo su podaci koji, ja ne sporim kvalitet informacije, ali njenu dovoljnu informativnost sporim. Dakle, sporim nedovoljnu informativnost. Gospodo, problem se ovdje javlja samo sa određenim državama. I to je problem da odgovorimo na pitanje – zašto? Ja bi volio da ministar kaže baš tako? Ima li on saznanja koja u vezi s ovim. A oko ilegalno ostanka u Bosni i Hercegovini ovdje se spominju u periodu od 1.8.2000. do 31.3.2000. godine. Znači u periodu od nekih 7 mjeseci 283 rješenja. Kada povežete periode ranije 10-tine hiljada i ova 283, onda stvarno ovi drugi isparili. Ne znam kako drugačije da vidim to rješenje. Ja imam osjećaj da mi nemamo nikakvu kontrolu kretanja stranaca unutar Bosne i Hercegovine koji je jako upitan. Ja ne mislim ovdje ni na kog posebno, mislim na onog ko je ušao. Ne gledam mu ni boju kože, ni ime ni prezime, ni državljanstvo, ni vjersku ni nacionalnu pripadnost, gledam ga kao stranca. Dalje. Ima li ova Bosna i Hercegovina, ovakva kakva jeste namjeru da uspostavi vizni režim sa najkritičnijim uslascima sa zemljama gdje postoje najkritičniji ulasci u Bosnu i Hercegovinu. Najkritičnije kretanje i izlazak iz Bosne i Hercegovine, ili je politika takva dobro došli, pa vidjet ćemo šta ćemo. To su pitanja koja traže. Ja sam ovo sabrao samo iz podataka koji su ovdje. I oni su nažalost, samo za 2000. i 2001. godinu. Nažalost kažem, jer vjerovatno te cifre, ne sporim dakle ovo što je napisano, ali su to samo cifre koje govore o trenutnom stanju, a mi možemo samo pretpostavljati šta se događalo ranije. Kako to riješiti. Ja mislim da je ovo informacija dobro došla, ali mislim da na njoj treba više poraditi i da je ne treba tek tako danas zaobići. Hvala vam lijepo.
Zahvaljujem se poslaniku Banjcu. Poslanik Malkić.
Ja u svakom slučaju želim reći da dobro je došla informacija i da je trebamo imati. Međutim, ne trebamo zaobići činjenicu da ni u ovoj informaciji nemamo svih neophodnih podataka obzirom na uzroke trenutne situacije po pitanju imigracije izbjeglica i azila u Bosni i Hercegovine. Naime, opće je poznato da mi na kopnenom 37 dijelu Državne granice Bosne i Hercegovine nemamo kontrole nemamo kontrole na svim ulascima, odnosno graničnim prelazima i vjerovatno iz dobre namjere Ministarstvo, odnosno ministar je ponudio tabelu ulaska na sarajevskom Aerodromu gdje imamo mogućnost da kontrolišemo. Vi ste bili svjedoci neku veće prikazivanja na televiziji da li dnevik 3 ili 2 BiH televizije, gdje ne ulazi samo ljudi, osobe, već čitav kamion konja, volova i ostalog uđe na granični prelaz, a onaj prelaz preko rijeke, prelaz kroz šumu, uopšte nema mogućnosti da se prikaže kao informacija u ovoj informaciji, odnosno podaci. Zato, volio bi da, pre svega mi imamo informaciju od Državne granične službe koliko je ona uradila na zaustavljanju nelegalne imigracije, odnosno ulaska u Bosnu i Hercegovinu. Zatim, svjedoci smo takođe da mnogi kinezi i u Sarajevu i u Banja Luci i u Bijeljini prodaju po ulicama onu robu, ne znam ni ja šta sve ne prodaju. Nemamo mi podataka o njima. Zašto nemamo, upravo što ne dolaze preko aerodroma. Dobro je što imamo aerodrom pa tu možemo da vidimo. Zato, ja dijelim ovu zabrinutost gospodina Banjca, ali imamo ovdje podataka koji ne odražavaju sliku imigracije u Bosni i Hercegovini. U pogledu mjera, slažem se da je neophodna kontrola državnih granica, međutim, ova malo veća tačka 3. Izrada i donošenje podzakonskih akata koji su definisani Zakonom o imigraciji, izbjeglicama i azilu. Mi smo zakone o imigracijama, izbjeglicama i azilu usvojili već skoro 2 godine, čudi me da postojeće ministarstvo već nije ponudilo, odnosno nisu radili već takvu regulitivu. Nema potrebe da u tom pravcu mi kažemo da je to ponovo neophodno. To je moralo biti do sada. Hvala.
Zahvaljujem se poslaniku Malkiću. Poslanik Đedović.
Gospodo predsjedavajući, dame i gospodo, kolege poslanici, u prilog ovoj raspravi, pozdravljajući nalaze informacije na dnevnom redu, želim skrenuti pažnju samo na jedan momenat. Ne sporeći ulogu Državne granične službe i naročito zadatke koji su pred njom, želim skrenuti na pojavu angažmana lica koja su istjerani iz Ministarstva unutarnjih poslova, a našli su angažman u Državnoj graničnoj službi. To je pojava, predamnom se nalazi jedan akt Ministra unutarnjih poslova Unsko-Sanskog kantona iz koga se vidi da je pod a) 7 lica, čim su saznali da se vrši provjera vjerodostojnosti diploma napustili MUP i prešli u Državnu graničnu službu, b) On je svojim mjerama prekinuo radni odnos šestorici, isti su našli angažman u Državnoj graničnoj službi, razlog isto falsifikovanje diploma itd.; Ovo je jedan primjer ko očekuje da ti ljudi rade ovo što se ovdje govori živi u velikoj zabludi. Falsifikovanje diploma je krivično djelo i zna se gdje bi oni trebali biti. Ja iznosim kao primjer, a vjerujem da toga ima još više i molim da se i o tome povede računa. Hvala lijepo. 38
Zahvaljujem se poslaniku Đedoviću. Da li se još neko javlja za riječ? Poslanik Buturović.
Poštovano predsjedništvo, gospodo delegati, ja bi zaista ovako prihvatio sve ovo što su prethodni govornici govorili o ovoj informaciji. Jako je dobro. Ali ja bi još jednu malu sugestiju, mislim da je jako značajna. Ovo Evropa je izuzetno zainteresirana za rješenje ovog problema, jako je zainteresirana, jer to njoj, zašto - zato što to njoj predstavlja jedan veliki problem. S tim u vezi ja bi jednu sugestiju, mislim da će gospoda iz Vijeća ministara, odnosno resornog ministarstva, već to oni i znaju ja vjerujem, da će se znati adekvatno pripremiti za jednu donatorsku konferenciju u smislu finansiranja regionalnih projekata koji će u ovkiru Pakta za Jugoistočnu Evropu da se održi u Bukureštu. Ja mislim da je gospodin ministar zato zna i da će se tu vršiti, donatorska je konferencija, znači sredstva ciljano davati za regionalne projekte koje je gospodin ministar naglasio. Znači tu moramo biti jako zainteresovani za taj skup i tu moramo ići sa jako dobrim, pametnim idejama da bi dobili određeno, praktičnu realizaciju, potporu o svemu ovome što mi pričamo. Zašto to pričam. Ako naša zemlja ostane i dalje u ovakvim problemima, neće nam niko uzimati našu robu niti ćemo iskim sarađivati. Jel je to veliki problem. Malkić je nagovjestio problem ne samo imigracije i prelaska trgovine ljudima. Tu je i hrana. Tu je jedan veliki problem kojim se Evropa više bavi nego bilo čim. I ja mislim, samo je sugestija za ovu pripremu adekvatnu pripremu za ovu donatorsku konferenciju gdje možemo shodno ovim problemima dobiti značajna sredstva. Hvala lijepo.
Zahvaljujem se poslaniku Buturoviću. Da li se još neko javlja za riječ? Nema. Izvinjavam se, ministar Zubak. Izvolite.
Ja se zahvaljujem na podršci informaciji i ja sam odmah u uvodu rekao, ograničavajući domet ove informacije. Ona je rađena na temelju podataka s kojima je Ministarstvo raspolagalo. Ministarstvo ne raspolaže s vim podacima relevantnim da bi se stanje u ovoj oblasti potpuno sagledalo i u tom smislu je ona manja. Ja se slažem s tim ocjenama. Hvala na ovim sugestijama koje ste iznijeli. Ono će nam dobro doći za naš budući rad. Ja sam propustio, kroz pitanja sam zapravo vidim, da možda neke stvari malo objasnim ili razjasnim, pa se ovdje ta pitanja otvaraju. Podzakonski akti. U tijeku je izrada tih podzakonskih akata, ali u te radne grupe koje su formirane, u tim radnim grupama koje su formirane ne participiraju se samo naše ministarstvo ili Državna granična služba, nego participiraju predstavnici međunarodne zajednice. I oni su nam postavili u posljednje vrijeme dosta ograničivajući faktor zbog njihove zauzetosti drugim pitanjima, mi smo unutar Ministarstva donjeli odluku da ne čekajući njih izradimo prijedloge, odnosno definiramo konačno ove podzakonske akte, složili se oni s tim ili ne složili se. To je takvo stanje. Nismo mi prestali na tome raditi, ali ćemo uskoro ovaj posao završiti s 39 njima ili bez njih. Aerodrom Sarajevo. Aerodrom Sarajevo je mjesto gdje se legalno ulazi u Bosnu i Hercegovinu. Svi oni koji ste vi tamo vidite u informacije, njih 14.000 iz Irana ili Turske itd. su na legalan način ušli u Bosnu i Hercegovinu i mi njima ne možemo spriječiti legalan ulazak. I oni legalno uđu i odu sa Aerodroma, ali što se dalje događa, mi nemamo uvida. Oni su slobodni, na legalan način su ušli ovdje i mi samo kroz te podatke koliko je na legalan način ušlo i koliko je na legalan način izašlo zaključujemo da je najveći broj njih zapravo ostao ovdje i preko Bosne i Hercegovine otišao na Zapad. Izačići. Mi smo u ugovoru sa Republikom Hrvatskom definirali da je jedino mjesto preuzimanja emigranata iz Republike Hrvatske koji su tamo otišli iz Bosne i Hercegovine mjesto Izačići. Upravo ovih dana obavljamo s njima razgovore, dodatne pregovore da se doradi sam sporazum i da se otvori još nekoliko punktova, vjerojatno u Metkoviću, neću da prejudiciram i druga mjesta gdje ćemo preuzimati ove emigrante koje dobijamo iz Republike Hrvatske. Zato se ovdje naznačuje samo kao podatak na graničnom prelazu Izačići. Točno je i u potpunosti je gospodin Banjac. Mi nemamo dovoljno unutarnje koordinacije i to je naznačeno kao problem. Niti suradnje odgovarajućih ministarstva unutarnjih poslova po ovom pitanju. Mi smo vam naznačili tri kantonalna ministarstva koji uopće ne kontaktiraju niti sa Federalnim, niti sa Državnom graničnom službom po ovom pitanju. I to je ono o čemu mi moramo u narednom razdoblju posebno povesti računa. Mi moramo uskladiti naše politike u toj oblasti, koordinirati rad entitetskih ministarstava i u okviru entiteta Federacije Bosne i Hercegovine uskladiti rad kantonalnih ministarstava. Jer, ne možemo, ako nemamo usklađeno i koordinirano djelovanje ministarstava, ne možemo se efikasno boriti protiv ove pojave. Kinezi su tipičan primjer ovoga što mi naznačujemo. Ne možemo razrješti problem ukoliko na razini regije ne uskladimo vizne režime. Što se dešava? Što je se događalo, zapravo Jugoslavija je zaustavila taj proces. Ali, Kinezi su ulazili na legalan način na beogradski aerodrom, dolazili u Jugoslaviju, na legalan način, kao ovi Turci, prije Iranci u Bosnu i Hercegovinu. A, onda su iz Beograda prelazili preko naše granice ovdje koja je porozna,dolazili u Bosnu i Hercegovinu i išli dalje. To je tako. E to je razlog zbog čega mi moramo uskladiti, pokušati uskladiti vizne režime Jugoslavija, Hrvatska, Makedonija itd., znači ove zemlje regije, da se ne bi ovo događalo da jedni zaustavljaju, a drugi otvaraju taj proces, odnosno mogućnost, ne proces. I mi smo započeli, dakle krenula je ta inicijativa i preko Pakta za stabilnost i na drugi način da uskladimo vizne režime. No, ovdje je još jedan problem. Mi to nismo naznačili. Vi ste s pravom pomenuli probleme u funkcioniranju Državne granične službe. Problem je sljedeći. Kod organizacije ministarstava i uopće ovih zajedničkih institucija po mom osobnom mišljenju, ne mom, nego uopće u Ministarstvu, mi smo napravili jednu neracionalnost krajnju. Dio ove problematike je u nadležnosti Ministarstva za ljudska prava i izbjeglice, dio problematike je u Ministarstvu za civilna pitanja, a ova Državna granična služba je pod izravnom kontrolom Predsjedništva Bosne i Hercegovine. Mi mislimo da se u narednom razdoblju otpočnu razgovori da reorganiziramo postojeća ministarstva i da te srodne poslove stavimo u okvire jednog ministarstva. Zato mi samo segment možemo da pratimo u ovoj oblasti. I mi da bi smo došli do pdataka, mi moramo recimo te podatke tražiti od Državne granične službe, ili drugih ministarstava itd. Ne postoji dakle to koordinirano i na razini Bosne i Hercegovine. To je samo dio problema koji ne naznačavamo kao veliki problem, ali hoću da kažem da u narednim mjerama koje 40 trebamo poduzeti da bi bili efikasniji u suzbijanju ove pojave moramo i problem imigracije, azila i Državne granične službe nekako staviti pod ingerenciju jednog ministarstva, malo ovako razbacati po kontroli ili nadležnosti više ministarstava. Hvala na sugestijama. Mi ćemo ovo cjeniti sve što ste predložili i mi ćemo ponovo nadam se, koncem godine dati jednu novu informaciju i nadam se, ako ovo vijeće ministara ostane, i nadam se da ćemo ovo što smo sugestije dobili preko Pakta za stabilnost u najvećoj mjeri i realizirati. Zapravo mi i mislimo preko Pakta za stabilnost, i sve ide preko Pakta za stabilnost da dobijeo donatore za ove potrebe. I radi vaše informiranosti Bosna i Hercegovina kroz Pakt za stabilnost dobila dva partnera za osposobljavanje granične službe i borbu protiv ove pojave. Jedan od njih je Velika Britanija i u ponedeljak dolazi ovdje izaslanstvo, stručna ekipa iz Velike Britanije da pomogne našim ljudima u ovim službama, odnosno ovim ministarstvima da se kasnije stručnije bori protiv ove pojave. Hvala.
Zahvaljujem se ministru Zubaku. S ovim smo završili znači raspravu o Informaciji u stanju oblasti imigracije i azila. Po mojem mišljenju ovo je više od informacije i im jedan cjelovit kompleks prijedloga mjera. Takođe dio dodatnih mjera je predložio Klub koji je prezentirao poslanik Tihomir Gligorić. Da li imamo političke volje da osnažimo ovaj prijedlog mjera i ovu informaciju, glasanjem za ovu informaciju. Iako to nije uobičajeno. Da li možemo. Hvala vam. Znači možemo i ovo konstatirati, da nije uobičajeno da se glasa o informaciji. Podržavamo ovu informaciju, ovaj prijedlog mjera i normalno prijedlog mjera koje je predložio Klub, poslanik Gligorić danas na sjednici i želim usjpjeha Ministarstvu na, jednostavno na putu da sređivanjem stanja u ovoj oblasti omogući Bosni i Hercegovini, jednostavno uspostavljanje viznih režima sa nizom država koje su sada za nas nedostupne. Hvala vam. Ad.8. Imenovanje 3 člana Predstavničkog doma u zajedničku komisiju radi postizanja sporazuma o jedinstvenom tekstu Zakona o izmjenama i dopunama Zakona o vanjskom dugu Mi smo na Proširenom kolegiju razmatrali ovo pitanje i predlažemo da poslanici Nedžad Šašivarević, poslanik Mijatović i poslanik Zdenko Vukić budu članovi naše komisije koji bi radili na usaglašavanju jedinstvenosti teksta u Zakonu o izmjenam i dopunama Zakona o vanjskom dugu. Da li ima nekih drugih prijedloga? Nema. Hvala vam. Ko je za molim vas? Očigledno smo jedinstveni danas. Ima li neko protiv slučajno? Suzdržan? Jednoglasno sa 34 poslanika za smo odredili naša tri člana Predstavničkog doma u zajedničku komisiju radi postizanja sporazuma o jedinstvenom tekstu Zakona o izmjenam i dopunama Zakona o vanjskom dugu. 41 Ad.9. Izbor člana Komisije za spoljnu trgovinu i carine i Komisije za saobraćaj i komunikacije umjesto poslanika Mirze Kuršugića Predsjednik Kluba poslanika SDP-a. Znači imamo Omera Filipovića za Komisiju za spoljnu trgovinu i carine, a u Komisiju za saobraćaj i komunikacije, naš novi poslanik Damir Mašić. Da li možemo dati svoje za? Hvala vam. Ko je za ova dva člana komisije? Ima li neko protiv? Suzdržan? Takođe, jednoglasno sa 35 glasova za smo verifikovali dva nova člana Komisije za spoljnu trgovinu i carine i Komisije za saobraćaj i komunikacije. Ad.10. Poslanička pitanja i odgovori Imamo inicijativu i jedno pitanje poslanika Bore Bjelobrka. Izvoli.
Ja ću samo javno da oglasim da sam pokrenuo inicijativu da se zamrzne postojeća odluka Administrativne komisije, jer nemam uopšte uočenje da je pokrivena budžetskim sredstvima. Znam ja šta nas sviju tangira. Međutim, pokrenuo sam inicijativu da se zamrzne postojeća odluka Administrativne komisije ovog doma koja je išla na to da se uveća naknada poslanicima, sve dok se ne izvede proračun, jer ja barem hoću da vidim proračun da postoji zadovoljština postojećeg budžeta. I drugo, dobili smo već u proceduri nove smjernice za troškove zajedničkih organa, koje su mnogo strožije nego do sada. Želim da se i to takođe provjeri. Ono što sam se javio i stvarni razlog, to sam već stavio u proceduru. Ima dva mjeseca da sam pokrenuo, zatražio informaciju o Banja Luci i Trebinju, a prije mjesec dana sam zatražio odgovor našeg predsjedništva šta su oni preduzeli. Ni za jedno ni za drugo nemam odgovor. Gospodo uvažena vi ste već u sukobu sa Poslovnikom, a kako ste krenuli bićete i u sukobu i samnom. Savjetujem vam da što prije ovo dovedemo do kraja.
Poslanik Bjelobrk bi morao imati malo razumjevanja za visok stupanj ...(neuređenosti) između pojedinih nivoa vlasti i mogućnost ovih informacija. Znači mora imati razumjevanja kada i odmah moram kazati stav Administrativne komisije je sasvim jasan. Nema povećanja primanja poslanicima po bilo kojim osnovima i ostajemo na prošlogodišnjem nivou. Znači apsolutno smo ograničili i limitirali primanja poslanika. Izvoli. Poslanik Malkić. Molim vas.
Uvažena gospodo, ja sam 21.5. pokrenuo jednu inicijativu i uputio je Kolegiju Predstavničkog doma, a da on istu takvu uputi Kolegiju Doma naroda. Tu inicijativu 42 su potpisali 25 poslanika. Nisam imao, zaboravio sam ponuditi, vjerovatno bi predstavnici HDZ-a koji tu sjede potpisali tu inicijativu. Naime, radi se o Plenarnoj sjednici oba doma koja bi trebala da se održi 10.jula 2001. godine u 11 u ovim prostorijama u povodu komemoracije, koja bi imala karakter komemoracije u povodu 11. jula, dana sjećanja na žrtve i genocid u Bosni i Hercegovini. U međuvremenu sam sa predsjedavajućim Doma dogovorio, odnosno razgovarao da se, ako ne postoji mogućnost ovakve plenarne sjednice da se organizuje sjednica Predstavničkog doma na, čiji bi domaćini bili aktuelni načelnik općine Srebrenica i predsjedavajući Skupćine oopćine Srebrenica Hafizović Šefket i Radivojević Desnica, isti termin gdje bi se mi ovdje okupili, s tim što bi mi još dodatno pozvali poslanike iz entitetskih parlamenata i ovdje odali počast žrtvama genocida i rata u Bosni i Hercegovini. Želim od vas, vjerovatno će i predsjedavajući, obzirom na temelju ovih potpisa 25 poslanika uputiti dopise poslanicima, a i drugim poslanicima iz ovih entitetskih parlamenata i Doma naroda, pa da se ovdje 10.jula, dakle, utorak u 11 sati zajednički odamo počast žrtvama genocida i pozovemo na jedno dostojanstvo prilikom komemoracije, koja će biti 11 jula u Potočarima. Hvala.
Hvala Malkiću na inicijativi i na ovoj informaciji traženja mogućnosti traganja za jednim dostojanstvenim obilježavanjem komemoracijom žrtava Srebrenice. Što znači konsultujući i Poslovnik i obvezujući ovih 25 poptisa poslanika Predstavničkog doma našli smo ovo rješenje koje jednostavno je mogući izlaz iz date situacije i ja ću biti slobodan da shodno moralnoj i svakoj drugoj, svakom drugom indigritetu poslanika da prihvate učešće i da prisustvuju ovoj komemoraciji koja će biti održana ovog datuma. Poslanik Đedović
Ja imam jedno pitanje predsjedavajućem i Sekretarijatu Parlamentarne skupštine Bosne i Hercegovine. Gdje je sve u posjeti boravila delegacija Predstavničkog doma Parlamentarne skupštine Bosne i Hercegovine: a) period mandat 1998.-2000. godine b) mandat 2000.-2002. do danas? Kakav je poimenično bio sastav delegacije, koga je određivao i kojim kriterijima? c) kakvi su konkretni rezultati i koliko je cijena koštanja svake posjete pojedinačno? Hvala lijepo.
Zahvaljujem se poslaniku Đedoviću. Poslanik Spasojević. 43
Gospodo predsjedavajući, kolege poslanici, dragi gosti, imam jednu primjedbu što se tiče zakazivanja sjednica petkom. Mislim da je to neracionalno i nije dobro i mislim da mi kao poslanici treba da radimo kao i svi ostali ljudi ponedeljak, utorak itd. To je jedno i drugo, pitam predsjedavajućeg i Kolegijum da li ćemo imati ljetnu pauzu da imamo neki raspored, da bi mogli da računamo na vrijeme, jer idu ljetni odmori itd. da bi mogli da znamo kada će biti sjednice održane. Ako možete da nam se odmah odgovori.
Ima li još neko. Profesorica Mediha Filipović
Poštovani predsjedniće, kolegice i kolege, poslaničko pitanje.
Izvinjavam se poslanik Begović. To kasnije konsultacije. Odmah.
Poslaničko pitanje. Da li je Bosna i Hercegovina potpisnik Zakona o ekstradiciji, odnosno međunarodnog ugovora, a ako nije moje poslaničko pitanje je kada će taj ugovor biti potpisan? Ne treba objašnjavati nikome zašto je to važno, ali ću samo između svih važnosti koje stoje ispred ovoga napomenuti da je to preduslov da se uopće raspravlja o viznom režimu Bosne i Hercegovine prema ostalim zemljama.
Zahvaljujem se poslaniku Filipović. Da li se još neko javlja za riječ? Ja vam se zahvaljujem i ja vas molim, evo sugestija je do 25. jula da radimo i da imamo još jednu sjednicu s obzirom na imenovanje predsjedavajućeg Vijeća ministara i sastava Vijeća ministara i da 25. jula poslanici mogu koristiti godišnji odmor do 20. avgusta ako je moguće da bi poslije 20. avgusta imali intenzivne aktivnosti na izbornom zakonu. Poslanik Bjelobrk.
Uvaženi predsjedniče, ja stvarno bi se htio pridružiti vašoj blagonaklnosti o brizi prema poslanicima i njihovom godišnjem odmoru, ja bi ipak zamolio da vodimo računa da prije svega izborni zakon nismo doveli kraju i da smo dali javnu obavezu da ćemo to uraditi do septembra. U tom smislu vas molim, ne da danas ovdje pravimo licitaciju, da još jednom na Kolegiju provjerite dobro termine i obaveze koje smo preuzeli da završimo poslove na način, naravno da evo ako možemo od 25. da krenemo na odmore, ali ni za živu glavu do 20. avgusta. Hvala. Imam još bolju varijantu. Slažem. Hajmo mi usvojiti ovo sve, pa hajmo svi na odmor 2 mjeseca. Ali da prvo završimo poslove. 44
Molim vas, sugestija je konstruktivna i Kolegij će sagledati ovaj hologram i vremensku dinamiku obaveza koje stoje pred Predstavničkim domom. Hvala vam. Završavamo 11. sjednicu Predstavničkog doma Parlamentarne skupštine. Sjednica završena sa radom u 1645 sati.